**ОБЩИНА ВЕНЕЦ**

с. Венец, община Венец, област Шумен, ул. "Кирил и Методий", № 24

🕿 05343 / 21 – 91, факс: 05343 / 89 – 80



Web site:www.venets.bg; E – mail: [kmet@venets.bg](mailto:kmet@venets.bg)

ДО

ПРЕДСЕДАТЕЛЯ НА

ОБЩИНСКИ СЪВЕТ - ВЕНЕЦ

ДОКЛАДНА ЗАПИСКА

от Илхан Сали – Зам.кмет - УТСЕ

Уважаеми г-н Председател,

Дами и господа общински съветници

На основание чл. 21, ал.1, т.8 и ал.2 от Закона за местното самоуправление и местната администрация, във връзка с чл.193, ал.4 от Закона за устройство на територията и постъпило искане с № АР-2005-02/ 28.08.2025 г. от Фатме Якуб с постоянен адрес с. Борци, ул. „Лудогорец“ № 4 за изграждане на обект: „Сградно водопроводно отклонение за УПИ ХXIX - 313, кв. 9 с. Борци, община Венец, предлагам Общински съвет село Венец да приеме следното

РЕШЕНИЕ:

1.Дава съгласие за изграждане и учредено право на прокарване на сградно водопроводно отклонение към УПИ ХXIX - 313, кв.9, по плана на с. Борци, общ. Венец. Новопроектираното водопроводно отклонение започва от съществуваща ВиК мрежа с диаметър Ф80 АЦ изградена на ул.“Лудогорец “ и ще се изпълни с полиетиленови тръби ф25, съгласно приложената проектна документация и обяснителна записка. Общата дължина на трасето е 7 метра.

2.Пресичането през общинска улична мрежа, през ул.„Лудогорец“ в с. Борци да се изпълни чрез сондажно полагане на тръбите. Не се допуска разрушаване на новоизградената асфалтова настилка.

3.Титуляр на учреденото право на прокарване е Фатме Якуб с постоянен адрес с. Борци, ул. „ Лудогорец “ № 4 и същият няма право да препятства установения начин на трайно ползване на имотите по обекта и не може да се засягат разрешени строежи или съществуващи сгради, освен ако това не е изрично уговорено между собствениците с договор.

4.Изпълнителят на строителството е длъжен да извършва за своя сметка необходимите възстановителни работи, както и отстраняването на нанесените повреди на съществуващите съоръжения и комуникации и да почисти района на обекта от строителни материали и отпадъци.

5.След приключване на СМР настилката да се възстанови в първоначалния й вид.

6.Упълномощава Кмета на общината да издаде Заповед за учреденото право на прокарване, съгласно горецитираните решения.

ВНОСИТЕЛ,

Илхан Сали

Заместник кмет - УТСЕ