**АНАЛИЗ**

**на потребностите от подкрепа**

**за личностно развитие на децата и**

**учениците в Община Венец**

**Септември 2025 година**

**Приет с Решение на Общински съвет - Венец № ……..,**

**по протокол № ……. от 16.09.2025 г.**

**СЪДЪРЖАНИЕ**

1. Въведение.

2. Състояние и предизвикателства пред общинската мрежа от детски градини,

училища и обслужващи звена към края на 2024 г.

2.1. Демографска характеристика.

2.2. Структура на образователната системата в Община Венец.

3. Детски градини.

4. Училища.

5. Включени деца и ученици в различни форми на обучение и обучавани по

индивидуални учебни планове и програми.

6. Училища с групи за целодневна организация на учебния ден като превенция на

отпадането от училище.

7. Обслужващи звена.

8. Деца и ученици.

8.1. Ученици с изявени дарби.

8.2. Деца и ученици в риск.

8.3. Институции, работещи с деца и ученици по населените места.

8.4. Видове и брой специалисти, ангажирани с предоставяне на допълнителна подкрепа

в ОЗД към ДСП – Венец.

8.5. Осъществени дейности по Координационния механизъм за взаимодействие при

работа в случаи на деца, жертви на насилие или в риск от насилие и за

взаимодействие при кризисна интервенция.

9. Подобрени условия за обучение и възпитание на децата и учениците.

10. Осигурена достъпна архитектурна среда в училищата и детските градини.

11. Образователни институции с оборудвани кабинети за подкрепа и осигуреност със

специалисти по видове, предоставящи обща и допълнителна подкрепа за личностно

развитие на децата и учениците.

12. Провеждане на ранно оценяване на потребностите и превенция на обучителните

затруднения в детските градини.

13. Проведени дейности за обща подкрепа за усвояване на българския книжовен език в

детските градини и училищата.

14. Училища с регламентирани дейности за обща подкрепа допълнително обучение по

учебни предмети на учениците и брой ученици с осъществена подкрепа.

15. Предоставена подкрепа за кариерно ориентиране – разработени и приложени

програми за кариерно ориентиране, включително от кариерните консултанти в

ЦПЛР – ОДК „Анастас Стоянов“ – гр. Шумен.

16. Училища и детски градини с организирани занимания по интереси през цялата

учебна година на ниво образователна институция – от назначените в институцията

педагогически специалисти.

17. Читалища.

18. Детски градини и училища с подобрена спортна база, учители по физическо

възпитание и спорт и брой деца и ученици, включени в спортни дейности и лечебна

физкултура на различни нива – в образователната институция.

19. Спортни клубове.

20. Обхванати деца в летни ваканционни програми и видове занимания.

21. Реализирани национални програми и проекти и резултати за образователно-

възпитателния процес в училищата и детските градини.

22. Ученици, включени в олимпиади и състезания.

23. Училища и детски градини с дейности за подобряване на библиотечно-

информационното осигуряване – формиране и обогатяване на библиотечни

фондове, обновяване и оборудване на библиотеките.

24.Училища и детски градини с осигурени медицински специалисти и здравни

кабинети за ежедневна грижа за здравето и с осъществени дейности за здравословен

начин на живот.

25. Други институции в Община Венец, включително социални услуги в общността,

работещи за здравето и социализирането на децата и учениците.

26. Брой на децата и учениците с осигурено хранене и транспорт.

27. Осигурени общежития.

28. Награждаването на учениците и децата с морални и материални награди.

29. Ученици с отпуснати стипендии по видове.

30. Дейности за превенция на насилието и проблемното поведение, съгласно

Механизъм за противодействие на тормоза и насилието в системата на

предучилищното и училищното образование и Алгоритъм за прилагането му.

31. Извършена оценка на риска от тормоз и насилие.

32. Местната комисия за борба с противообществените прояви на малолетни и

непълнолетни.

33. Регионален център за подкрепа на процеса на приобщаващото образование.

34. Проведени дейности и инициативи във връзка с образователната интеграция на

деца и ученици от уязвими групи, дейности от областта на патриотичното и

гражданското образование, естетическото, физическото, мултикултурното,

здравното и екологичното възпитание.

35. Записани и реинтегрирани деца и ученици в задължителна предучилищна и

училищна възраст в резултат на дейностите по Механизма за обхват и включване на

децата и учениците в образователната система.

36. Осъществени дейности с родителите – информационни кампании за същността на

ранното оценяване; за процедурите и документите при напускане на страната и

завръщане от чужбина; за възможните разумни улеснения за децата със СОП при

явяване на изпити от НВО и ДЗИ; подобряване на сътрудничеството с родителите

чрез сключване на споразумение между институцията и родителите за

сътрудничество.

37. Планирани и осъществени възпитателни дейности в училищата и детските градини.

38. Логопедична работа и психологична обща подкрепа.

39. Педагогически специалисти с квалификация за предоставяне на подкрепа за

личностно развитие на децата и учениците.

40. Предоставена допълнителна подкрепа за личностно развитие на децата и учениците

в Община Венец.

41. Деца и ученици с изявени дарби, в риск и с хронични заболявания с предоставена

допълнителна подкрепа за личностно развитие.

42. SWOT анализ.

43. Общи изводи от Анализа.

**СПИСЪК НА СЪКРАЩЕНИЯТА**

**ЗПУО** Закон за предучилищното и училищното образование

**СОП**  Специални образователни потребности

**ЦПЛР**  Център за подкрепа за личностно развитие

**ЦСОП** Център за специална образователна подкрепа

**НПО** Неправителствена организация

**ДСП**  Дирекция „Социално подпомагане”

**ОДЗ** Отдел „Закрила на детето”

**ЦОП** Център за обществена подкрепа

**РЦПППО** [Регионален център за подкрепа на процеса на приобщаващото](http://maps.google.bg/maps/ms?ie=UTF8&hl=bg&t=h&msa=0&msid=211201436998696165694.0004a06f1f601cab9907d&ll=43.262152,26.941406&spn=0.00561,0.012392&iwloc=0004a06f22fb218085976&source=embed)

[образование](http://maps.google.bg/maps/ms?ie=UTF8&hl=bg&t=h&msa=0&msid=211201436998696165694.0004a06f1f601cab9907d&ll=43.262152,26.941406&spn=0.00561,0.012392&iwloc=0004a06f22fb218085976&source=embed)

**ДВ** Държавен вестник

**НСИ** Национален статистически институт

**ДГ** Детска градина

**СУ** Средно училище

**ОУ** Основно училище

**КСУДС** Комплекс за социални услуги за деца и семейства

**ЦНСТ** Център за настаняване от семеен тип

**МКБППМН** Местна комисия за борба с противообществените прояви на

малолетни и непълнолетни

**ЗЗД** Закон за закрила на детето

***1. Въведение.***

Законът за предучилищното и училищното образование /ЗПУО/ регламентира в чл.196, ал.1 и ал.3 разработването на областна стратегия за подкрепа за личностно развитие на децата и учениците въз основа на анализ на потребностите от подкрепа във всяка община на територията на областта.

Подкрепата за личностно развитие на децата и учениците се осигурява от институциите в системата на предучилищното и училищното образование – детските градини, училищата, центровете за подкрепа за личностно развитие и специализираните обслужващи звена, съвместно с държавните и местни органи и структури, както и доставчиците на социални услуги.

Институциите в системата на предучилищното и училищното образование самостоятелно разработват и прилагат цялостни политики за подкрепа за личностно развитие на детето и ученика, чиито основополагащи принципи са:

**→ изграждане на позитивен организационен климат**, чрез създаване на условия за сътрудничество, ефективна комуникация и отношения на загриженост между всички участници в процеса на образование;

**→ утвърждаване позитивна дисциплина**, чрез мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите;

**→ развитие на училищната общност** – при работа с учениците институциите в системата на предучилищното и училищното образование основават дейността си на принципа на превенцията на обучителните трудности и ранно оценяване на риска от тях.Тези мерки се прилагат към всички ученици в обща класна стая по ред определен от Наредбата за приобщаващото образование (Обн. - ДВ, бр. 89 от 11.11.2016 г.) .

Анализът на потребностите от подкрепа за личностно развитие на децата и учениците прилага интегриран подход. На базата на дефинираните национални приоритети се планират мерки и обединени ресурси за решаване на идентифицирани проблеми и удовлетворяване потребностите на децата и учениците. Интегрираният подход обединява усилията на отговорни институции на местно ниво за реализиране на конкретни цели и дейности, насочени към изпълнение на държавната политика за децата и учениците, съгласно Закона за предучилищното и училищното образование, Наредбата за приобщаващото образование, Закона за закрила на детето и Правилника за прилагане на закона за закрила на детето.

Анализът на потребностите от подкрепа за личностно развитие на децата и учениците е предпоставка за правилно и целенасочено планиране на дейности, чрез които се гарантира подкрепа за разгръщането на техния потенциал, а именно:

**→** на децата и учениците се предоставяподкрепа за личностно развитие, която осигурява **подходяща физическа, психологическа и социална среда за развиване** на **способностите и уменията им;**

**→** подкрепата за личностно развитие се прилага **в съответствие с индивидуалните образователни потребности на всяко дете и на всеки ученик.**

**→ подкрепата се осигуряват там, където са детето и ученикът – в детските градини, в училищата и в центровете за подкрепа за личностно развитие.**

Настоящият Анализ е структуриран на базата на извеждане на информация по следните приоритети:

**√** Състояние и предизвикателства пред общинската мрежа от детски градини, училища и обслужващи звена към края на 2024 г.;

**√** Анализ на потребностите от подкрепа за личностно развитие, осъществявана в училищата, детските градини и центровете за подкрепа за личностно развитие:

**→** ученици с изявени дарби;

**→** деца и ученици в риск;

**→** деца и ученици със СОП;

**→** ученици с множество и тежки увреждания;

**→** деца и ученици, участващи във форми на обща и допълнителна подкрепа;

**→** подкрепа в ЦПЛР и ЦСОП;

**→** социални услуги и дейности;

**→** дейности на НПО, читалища и спортни клубове.

За целите на Анализа е събрана информация от институциите в системата на предучилищното и училищното образование в Община Венец, Център за обществена подкрепа – Венец, Местната комисия за борба с противообществените прояви на малолетни и непълнолетни и др.

Събраната информация отразява наличните ресурси в осигуряването на подкрепа за личностно развитие на децата и учениците и идентифицирането на потребностите от предоставянето на дейности за обща и допълнителна подкрепа, чрез осигуряването на условия за сътрудничество и ефективна комуникация между всички участници в процеса на приобщаващото образование.

***2. Състояние и предизвикателства пред общинската мрежа от детски градини, училища и обслужващи звена към края на 2024 г.***

***2.1. Демографска характеристика.***

Община Венец се характеризира с етнически разнообразно население – българи, турци, роми и др. По данни на НСИ от последното преброяване към месец септември 2021 г. броят на населението на Община Венец е 6103 души.

Видно и от публикуваните данни на НСИ по отношение на демографската картина в Община Венец се запазва тенденцията от последните години, която важи и в национален мащаб, за намаляваща численост на населението, влошаваща се възрастова структура, отрицателен естествен и механичен прираст.

Намалението на населението от една страна се дължи на трудовата миграция към страни от ЕС и/или областния град, а от друга е пряко следствие на възрастовата структура на населението и социално-икономическите условия в общината.

Значима роля придава и половата и възрастова структура на населението.

Общата тенденция, изразена в цялата страна се проявява и в Община Венец – а именно преобладава женското население над мъжкото. Мъжете обикновено са по-мобилната част от населението, породено от психологическата нагласа за по-добри условия на труд и изграждането на семейство. Това от своя страна води до промяна в структурата на населението.

Една от възможностите за намаляване на отрицателните стойности на показателя естествен прираст е подобряването на средата и условията за живот, особено за жените.

***2.2. Структура на образователната системата в Община Венец.***

**Образователни институции и обслужващи звена в Община Венец към края на 2024 г.**

|  |  |  |
| --- | --- | --- |
| **Вид** | **Брой** | **Статут** |
| Детски градини | **6** | Общински |
| Начални училища | **0** |  |
| Основни училища | **2** | Общински |
| Обединени училища | **0** |  |
| Средни училища | **1** | Общинско |
| Профилирани гимназии | **0** |  |
| Професионални гимназии | **0** |  |
| Частни училища | **0** |  |
| Центрове за специална образователна подкрепа | **0** |  |
| Центрове за подкрепа за личностно развитие (общежития, УСШ, ОДК, ЦРД) | **0** |  |
| РЦПППО | **0** |  |

Осъществена е оптимизация на мрежата от общински училища и детски градини в съответствие с демографските и социално-икономически промени в общината, с цел осигуряване възможност на всяко дете и ученик да получи съизмеримо по качество образование и повишаване ефективността на публичните разходи. Високото ниво на образованост на населението в общината е предпоставка за подобряване на икономическото му състояние. С утвърдената мрежа от училища и детски градини се удовлетворяват интересите на ученици и родители.

Към настоящият момент на територията на общината функционират:

**→** **Детски градини – 6 -** в селата Венец, Борци, Ясенково, Изгрев, Осеновец и Черноглавци;

**→** **Училища – 3 - неспециализирани,** общински, в селата Венец, Ясенково и Изгрев както следва:

Средно училище „Н.Й.Вапцаров” с. Венец;

Основно училище „Хр. Смирненски” с. Ясенково;

Основно училище „П.Р.Славейков” с. Изгрев.

**→** Обслужващи звена – няма.

***3. Детски градини.***

Предучилищното образование се осъществява в 6 – те детски градини на Община Венец, като в тях са обхванати деца на възраст от 3 до 7 години, а задължителното предучилищно образование се осъществява от навършване на 4 години на децата. Яслени групи в детските градини не функционират, поради недостатъчен брой деца в яслена възраст в населените места.

През последното десетилетие е налице постоянна тенденция за намаляване броя на децата в детските градини, като през последните три учебни години е както следва:

**→** учебна 2022/2023 година – **135** деца;

**→** учебна 2023/2024 година – **142** деца;

**→** учебна 2024/2025 година **– 132** деца.

Таблицата по долу представя броя на групите и на децата, както и на педагогическия и непедагогическия персонал.

**Данни за детските градини за учебната 2022/2023, 2023/2024 и 2024/2025 година**

|  |  |  |  |  |  |  |  |
| --- | --- | --- | --- | --- | --- | --- | --- |
| Учебна година | Детски градини | Брой групи | Брой деца | Брой деца в яслена група | Брой персонал | | |
| педагогически | непедагогически | Общо персонал |
| **2022/2023** | 6 | 9 | 135 | 0 | 20 | 21,25 | 41,25 |
| **2023/2024** | 6 | 9 | 142 | 0 | 20 | 22,75 | 42,75 |
| **2024/2025** | 6 | 9 | 132 | 0 | 20 | 24 | 44 |

Всички детски градини са общински и се помещават в специално построени сгради за отглеждане и възпитание на децата в предучилищна възраст. Разполагат с достатъчен сграден фонд, отговарящ на условията за цялостен, качествен и пълноценен процес на предучилищно образование. През годините, чрез реализиране на проекти и програми в Община Венец са направени подобрения, относно функционалността и естетичността на материалната база. Внедрени са енергоспестяващи мерки и компютърна техника.

На територията на общината е наличен сграден фонд с незапълнен капацитет като брой места в детските градини.Всички детски градини работят с непълен капацитет.

Финансирането на детските градини се осъществява от държавния и общинския бюджет. Поради намаляването на децата и въвеждането на единните разходни стандарти за финансиране според броя на децата възниква необходимост от дофинансиране на детските градини от бюджета на Община Венец. Този процес е свързан с необходимостта от оптимизиране на мрежата от детски градини от една страна и от друга с потребността от съвременна и модернизирана материалната база. Необходимо е да се продължи процеса на подобряване състоянието на сградния фонд и материалната база, с оглед привличане на по-вече деца в детските градини, включително и тези със специални образователни потребности.

Поетапно се извършва обновяване обзавеждането на спалните помещения, както и закупуване на нови и подмяна на износените индивидуални гардеробчета на децата.

Ежегодно през месец август се извършват текущи ремонти на помещенията, освежават се игровите съоръжения в дворното пространство, обновява се интериора и украсата в помещенията.

Обновяването на дидактическите материали е постоянен процес и се извършва съобразно изискванията на учебните програми на подготвителните групи и интересите на децата. Водеща е ролята на педагогическият персонал, като все по-вече се засилва инициативността и участието на родителите в процеса на обновяването на интериора и игровите съоръжения в детските градини.

По проекти на Община Венец в 4 детски градини в селата Венец, Борци, Ясенково и Осеновец са изградени отоплителни инсталации, които функционират с използване на съвременни отоплителни технологии с горивни материали пелети. Предстои изграждане на такива инсталации и в останалите 2 детски градини.

***4. Училища.***

Училищата са институции в системата на училищното образование, в които се обучават, възпитават и социализират учениците. Училищата осигуряват условия за завършване на клас и етап и/или за придобиване на степен на образование.

Броят на учениците през последните три учебни години е, както следва:

**→** учебна 2022/2023 година – **352** ученици;

**→** учебна 2023/2024 година – **343** ученици;

**→** учебна 2024/2025 година **– 332** ученици.

**Данни за училищата за учебната 2022/2023, 2023/2024 и 2024/2025 година**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Учебна година | Училища | Брой ученици | Брой паралелки | Маломерни паралелки | Слети паралелки | Брой персонал | | |
| педагогически | непедагогически | Общо персонал |
| **2022/2023** | 3 | 352 | 24 | 13 | 4 | 59 | 22 | 81 |
| **2023/2024** | 3 | 343 | 22 | 9 | 5 | 58 | 21 | 79 |
| **2024/2025** | 3 | 332 | 22 | 9 | 5 | 56 | 20 | 76 |

Горната таблица, показва броя на учениците, паралелките, сформираните самостоятелни, маломерни и слети паралелки и персонала в училищата.

Маломерните и слетите паралелки представляват предизвикателство за всяко училище, поради специфичната организация на учебния процес.

Причините, поради които се наблюдава постоянна тенденция на намаляване броя на учениците, като в същото време се отчита и спад в броя на децата в детските градини се дължат предимно на демографски и миграционни процеси вътре в страната и извън страната.

Учениците в училищата имат възможности за обучение в различни форми според

желанието и възможностите им. Учениците и техните родители, както и лицата над 16 г. са информирани за тези възможности за избор за обучение в различни форми.

|  |  |  |  |  |  |
| --- | --- | --- | --- | --- | --- |
| **Учебна година** | **Дневна форма на обучение** | **Индивидуална**  **форма** | **Самостоятелна**  **форма** | **Дуална форма** | **Задочна форма** |
| **2022/2023** | 342 | 5 | 5 | 0 | 0 |
| **2023/2024** | 320 | 6 | 17 | 0 | 0 |
| **2024/2025** | 317 | 6 | 9 | 0 | 0 |

***5. Включени деца и ученици в различни форми на обучение и обучавани по индивидуални учебни планове и програми.***

**В СУ „Н. Й. Вапцаров“ с. Венец:**

2022/2023 учебна година**:**

**→** 238 ученици дневна форма на обучение;

**→** 4 ученици индивидуална форма на обучение;

**→** 5 ученици самостоятелна форма на обучение;

**→** 16 ученици са обучавани по индивидуални учебни планове и програми.

2023/2024 учебна година**:**

**→** 228 ученици дневна форма на обучение;

**→** 5 ученици индивидуална форма на обучение;

**→** 17 ученици самостоятелна форма на обучение;

**→** 14 ученици са обучавани по индивидуални учебни планове и програми.

2024/2025 учебна година**:**

**→** 225 ученици дневна форма на обучение;

**→** 5 ученици индивидуална форма на обучение;

**→** 9 ученици самостоятелна форма на обучение;

**→** 13 ученици са обучавани по индивидуални учебни планове и програми.

**В ОУ „Хр. Смирненски“ с. Ясенково:**

Брой ученици, обучавани по индивидуален учебен план: 1 ученик**.**

**В ОУ „П. Р. Славейков“ с. Изгрев:**

През 2024/2025 учебна година 3 - ма ученика на дневна форма на обучение се обучават по индивидуални учебни планове и програми по български език и литература и математика.

В **детските градини в Община Венец** няма деца, които да са били включени в различни форми на обучение, както и деца, които да са обучавани по индивидуални учебни планове и програми.

***6. Училища с групи за целодневна организация на учебния ден като превенция на отпадането от училище.***

Целодневната организация на учебния ден се предоставя за ученици в начален и прогимназиален етап с часове за самоподготовка, организиран отдих и спорт и занимания по интереси, като осигурени допълнителни условия за взаимодействие и сътрудничество между всички участници в образователния процес, за екипна работа с цел развитие на компетентностите на всеки ученик, за успешна личностна реализация и подкрепа за личностно развитие.

През отчетния периода в трите общински училища са сфирмирани групи за целодневна организация на учебния ден, както следва:

**В СУ „Н. Й. Вапцаров“ с. Венец:**

**→**2022/2023 учебна година 7 групи, 151 ученици;

**→** 2023/2024 учебна година 7 групи, 145 ученици;

**→** 2024/2025 учебна година 7 групи, 144 ученици.

**В ОУ „Хр. Смирненски“ с. Ясенково**

**→**2022/2023 учебна година 2 групи, 62 ученици;

**→** 2023/2024 учебна година 2 групи, 54 ученици;

**→** 2024/2025 учебна година 2 групи, 57 ученици.

**В ОУ „П. Р. Славейков“ с. Изгрев**

**→**2022/2023 учебна година 1 групи, 23 ученици;

**→** 2023/2024 учебна година 2 групи, 37 ученици;

**→** 2024/2025 учебна година 1 групи, 28 ученици.

***7. Обслужващи звена.***

В Община Венец не функционират обслужващи звена.

***8. Деца и ученици.***

***8.1. Ученици с изявени дарби.***

Съгласно §1. т.7 от Допълнителните разпоредби на Закона за предучилищното и училищното образование "Дете или ученик с изявени дарби" е дете или ученик с трайни способности и постижения в областта на науката, изкуството или спорта, надвишаващи постиженията на неговите връстници.

Насърчаването на творческите заложби и потребности на деца с изявени дарби се регламентира с Наредбата за условията и реда за осъществяване на закрила на деца с изявени дарби. Всяка година Министерският съвет приема с решение Програма на мерките за закрила на деца с изявени дарби от държавни и общински училища за текущата календарна година. Програмата включва националните и международните конкурси, олимпиади и състезания, за които се прилагат мерки за закрила по наредбата чрез еднократно финансово подпомагане и стипендии.

Съгласно чл.13 от Наредбата закрилата на деца с изявени дарби се предоставя по искане на детето, родител, настойник/попечител или лице, полагащо грижи за детето.

Искането се попълва по образец, съгласно приложение № 2 към наредбата и задължително се мотивира.

През учебната 2022/2023, 2023/2024 и 2024/2025 година в Община Венец не са постъпили искания за предоставяне на закрила на деца с изявени дарби.

***8.2. Деца и ученици в риск.***

Съгласно §1. т.6 от Допълнителните разпоредби на Закона за предучилищното и училищното образование "Дете или ученик в риск" е дете или ученик:

а) без родителска грижа или чиито родители са починали, неизвестни, лишени са от родителски права или родителските им права са ограничени;

б) жертва на злоупотреба, насилие, експлоатация или всякакво друго нехуманно или унизително отношение или наказание във или извън семейството му;

в) в опасност от увреждане на неговото физическо, психическо, морално, интелектуално и социално развитие.

Съгласно §1. т.11 от Допълнителните разпоредби на Закона за закрила на детето "Дете в риск" е дете:

а) чиито родители са починали, неизвестни, лишени от родителски права или чиито родителските права са ограничени, или детето е останало без тяхната грижа;

б) което е жертва на злоупотреба, насилие, експлоатация или всякакво друго нехуманно или унизително отношение или наказание в или извън семейството му;

в) за което съществува опасност от увреждане на неговото физическо, психическо, нравствено, интелектуално и социално развитие;

г) за което съществува риск от отпадане от училище или което е отпаднало от училище.

В изпълнение на Училищните програми за превенция на ранното напускане на ученици, приети с решение на педагогическия съвет в общинските училища се поддържа Регистър на застрашените от отпадане деца. Същевременно всяко училище изпълнява и мерките заложени в План за действие по Програмата за предоставяне на равни възможности и за приобщаване на деца и ученици от уязвими групи .

Наличието на рискови фактори се установява със съдействието на класните ръководители. Основанията за риск поставят (или при определени условия биха поставили) детето/ученика в позиция на уязвимост и е предпоставка за отпадане от училище.

***8.3. Институции, работещи с деца и ученици по населените места****.*

Дейността на Дирекция „Социално подпомагане” /ДСП/ – Венец спрямо деца и ученици в риск е съвместна и координирана с институциите работещи с деца и ученици по населените места.

**Отдел „Закрила на детето” / ОДЗ/ към ДСП – Венец** издава направления за ползване на социална услуга до следните институции:

**√** **Център за обществена подкрепа- с. Венец;**

**√** Център за обществена подкрепа – гр. Шумен;

**√** Комплекс за социални услуги за деца и семейства – гр. Шумен;

**√** Детски център за застъпничество и подкрепа „Зона ЗаКрила”- гр. Шумен;

**√** Дневен център за деца с увреждания „Слънчев лъч” - гр. Шумен;

**√** Детска педагогическа стая /ДПС/ при Районно управление /РУ/ - Шумен.

***8.4. Видове и брой специалисти, ангажирани с предоставяне на допълнителна подкрепа в ОЗД към ДСП – Венец.***

ОЗД към ДСП – Венец не разполага със специалисти за предоставяне на допълнителна подкрепа на деца/ученици. ОЗД издава направления за съответен специалист към Центъра за обществена подкрепа –Венец.

***8.5. Осъществени дейности по Координационния механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция.***

През отчетния период в **3- те общински училища** на Община Венец не са наблюдавани случаи на деца, жертви на насилие или в риск от насилие, както и не са провеждани дейности по Координационния механизъм за взаимодействие.

**В детските градини** на Община Венец **не са регистрирани** случаи на деца жертви на насилие или в риск от насилие.

***9. Подобрени условия за обучение и възпитание на децата и учениците.***

Училищата и детските градини в Община Венец са със сравнително добра и поддържана материална база с необходимата среда за развитието на всяко дете. Подобренията на материалната база, техническото оборудване и обзавеждането представляват част от осигуряването на подкрепяща среда за развитието на децата и учениците.

|  |  |
| --- | --- |
| **Община** | **Подобрени условия за обучение и възпитание на децата и учениците** |
| ***Венец*** | ***СУ „Н. Й. Вапцаров“ с. Венец -*** *В училището има изграден ресурсен кабинет и назначен ресурсен учител към училището*  ***ОУ „Хр. Смирненски“ с. Ясенково -*** *Кабинет по БЕЛ. Кабинет по БДП, външна площадка по БДП и кабинет за занимания по интереси.*  ***ОУ „П. Р. Славейков“ с. Изгрев*** *- Осигурен е ресурсен учител от РЦПППО за учениците със СОП.*  ***В ДГ с. Венец е назначен*** *логопед на 0,5 щат и в ДГ с. Ясенково е назначен логопед също на 0,5 щат.*  *През отчетния период в 6-те детски градини на Община Венец са закупени нови дидактически материали.*  ***ДГ „Щастливо детство“ с. Венец*** *са закупени празнични костюми за детски тържеств.* ***В ДГ „Радост“ с. Ясенково*** *е закупен цветен принтер „Canon PIX“, спортна настилка за спорна зала, спортни съоръжения и етажерки за децата, дървени образователни игри, аудио система с блутут свързване, музикална система, тениски с логото на ДГ и др.*  *По проекти на Община Венец* ***в 4 детски градини в селата Венец, Борци, Ясенково и Осеновец са изградени отоплителни инсталации,*** *които функционират с използване на съвременни отоплителни технологии с горивни материали пелети.* |

***10. Осигурена достъпна архитектурна среда в училищата и детските градини.***

|  |  |
| --- | --- |
| **Община** | **Брой училища/детски градини, вид на достъп** |
| **Венец** | **СУ „Н. Й. Вапцаров“ с. Венец -** Има рампа за лица с увреждания, която се поддържа.  **ОУ „Хр. Смирненски“ с. Ясенково -** Има рампа за лица с увреждания, която се поддържа.  **ОУ „П. Р. Славейков“ с. Изгрев** - Не е осигурена рампа за лица с увреждания. Безпрепятствен достъп до входа на сградата е осигурен със стъпала.  **В ДГ „Първи юни“ с. Осеновец е** осигурена достъпна архитектурна среда. В останалите 5 ДГ в селата Венец, Борци, Ясенково, Изгрев и Черноглавци няма изградени рампи за лица с увреждания и достъпът се осигурява чрез стъпала. |

За да стане по-приобщаваща за децата и учениците образователната среда в детските

градини и училищата е необходимо изграждане на достъпна архитектурна среда до сградата на **ОУ „П. Р. Славейков“ с. Изгрев** и сградите на детските градини, в които все още не е изградена. Необходимо е осигуряване на съответните специалисти и по-голям брой часове за работа с ученици със специални образователни потребности, както и осигуряване на условия, специалисти и часове за разнообразни спортни дейности.

***11. Образователни институции с оборудвани кабинети за подкрепа и осигуреност със специалисти по видове, предоставящи обща и допълнителна подкрепа за личностно развитие на децата и учениците.***

На децата и учениците в образователните институции в Община Венец се предоставя **обща и допълнителна подкрепа за личностно развитие**, която осигурява подходяща физическа, психологическа и социална среда за развитие на способностите и уменията им. Подкрепата за личностно развитие се прилага в съответствие с индивидуалните образователни потребности на всяко дете и на всеки ученик.

Детските градини, училищата, Регионалният център за подкрепа на процеса на приобщаващото образование – Шумен и центровете за подкрепа за личностно развитие

включват в годишния план за дейността си видовете дейности, сроковете и отговорниците за предоставянето на подкрепата за личностно развитие на децата и учениците.

Подпомагането на децата и учениците е необходимо да се осъществява в класната стая и в групата, а при индивидуална подкрепа – в специализиран кабинет за ресурсно подпомагане, психологична или логопедична подкрепа. През отчитания период детските градини и училищата са разполагали със следните кабинети за подкрепа за личностна развитие на децата и учениците като част от подкрепящата образователна среда:

|  |  |
| --- | --- |
| **Община** | **Кабинети, помещения и обособени кътове за ПЛР на децата и учениците** |
| **Венец** | **В СУ „Н. Й. Вапцаров“ с. Венец -** Ресурсен кабинет, ресурсен учител, логопед, психолог, педагогически съветник. Предстои изграждане на кабинет за психологическа подкрепа по одобрен проект към Национална програма на МОН „Без агресия за сигурна образователна среда“ и нов ресурсен кабинет по одобрен проект „Успех за теб“ към Програма „Образование“ 2021 – 2027 г.  **В ОУ „Хр. Смирненски“ с. Ясенково -** Библиотека, кабинет по БЕЛ, кабинет по БДП, кабинет за занимания по интереси.  **В ОУ „П. Р. Славейков“ с. Изгрев** - Библиотека, кабинет по БЕЛ, кабинет по БДП, кабинет за занимания по интереси.  **В ДГ с. Венец –** Обособен кът за работа на логопед.  **В ДГ с. Борци –** Има обособен кът, където се съхраняват помагалата на децата. Обучението и подкрепата за личностно развитие се провеждат в стаята на групата - занималня. В помещението са обособени кътове за учебни и развиващи дейности, творчество и социални игри, както и кътове за съхранение на помагала, осигуряващи ред и лесен достъп до образователните ресурси. Общата подкрепа за личностно развитие се осигурява от педагозите, работещи в ДГ.  **В ДГ с. Ясенково – В ДГ с. Осеновец –** пОбособен кът за работа на логопед.  Обособен кът за работа на специалисти от РЦПППО (ресурсен учител, психолог и логопед) за предоставяне на допълнителна подкрепа на дете със СОП.  **В ДГ с. Изгрев –** Обучението и подкрепата за личностно развитие се провеждат в занималнята на групата. Общата подкрепа се осигурява от педагозите, работещи в ДГ.  **В ДГ с. Черноглавци –** Обучението и подкрепата за личностно развитие се провеждат в занималнята на групата. Общата подкрепа се осигурява от педагозите, работещи в ДГ. |

**Общата подкрепа за личностно развитие на децата и учениците** обхваща цялостната образователно-възпитателната дейност в детските градини, в училищата, в центровете за подкрепа за личностно развитие, както и в институциите извън образованието, работещи с деца.

През изминалия период в детските градини в Община Венец са осигурени дейности за обща подкрепа за личностно развитие съгласно чл. 13 от Наредбата за приобщаващото образование.

**Екипната работа** между учителите и другите специалисти е налице и допринася в значителна степен за мотивацията и ефективното провеждане на дейностите за обща подкрепа за личностно развитие. Наблюденията през изминалия период показват необходимостта от повишаване на квалификация на учителите по общообразователни учебни предмети и на детските учители по отношение на предоставянето на обща подкрепа на децата и учениците.

***12. Провеждане на ранно оценяване на потребностите и превенция на обучителните затруднения в детските градини.***

Проведеждането на **ранно оценяване на потребностите** е задължително след информираното съгласие на родителите на детето и се извършва с цел определяне на дейности за подкрепа за личностно развитие и превенция на обучителните затруднения на децата от 3 г. до 3 г. и 6 м. и на 5 и на 6 години. През отчетния период в 5 от 6 – те детски градини на общината е проведено ранно оценяване на потребностите, както следва:

|  |  |  |  |  |
| --- | --- | --- | --- | --- |
| **Община/Учебна година** | **Ранно оценяване от 3 г. до 3 г. и 6 м.** | | **Ранно оценяване на 5 г. и на 6 г.** | |
| **Брой ДГ** | **Брой деца** | **Брой ДГ** | **Брой деца** |
| **Венец** |  |  |  |  |
| 2022/2023 | **5 от 6** | **14** | **0** | **0** |
| 2023/2024 | **5 от 6** | **14** | **0** | **0** |
| 2024/2025 | **5 от 6** | **16** | **0** | **0** |

**Логопедичната работа** се провежда в детските градини в селата Венец и Ясенково от специалист - логопед на щат към двете детски градини, където са формирани логопедични групи.

***13. Проведени дейности за обща подкрепа за усвояване на българския книжовен език в детските градини и училищата.***

О**бщата подкрепа за личностно развитие на децата в детските градини** се предоставя основно чрез допълнителни модули за деца, които не владеятбългарски език. Това обучение за децата от подготвителните групи е задължително и сеосъществява в педагогически ситуации съгласно държавния образователен стандарт за

усвояването на българския книжовен език.

**Допълнителен модул по български език** в детските градини за превенция на обучителните затруднения е провеждан, както следва:

|  |  |  |  |  |
| --- | --- | --- | --- | --- |
| Община/учебна година | Брой ДГ | | Брой учители в ДГ | Брой деца |
| Венец  2022/2023 | **6** | **18** | | **111** |
| 2023/2024 | **6** | **18** | | **124** |
| 2024/2025 | **6** | **18** | | **105** |

С учениците от трите общински училища в селата Венец, Борци и Ясенково са проведени дейности за обща подкрепа за усвояване на българския книжовен език, както следва:

|  |  |  |  |
| --- | --- | --- | --- |
| Община/учебна година | Брой у-ща | Брой учители в  у-ща | Брой ученици |
| Венец  2022/2023 | **1** | **4** | **60** |
| 2023/2024 | **3** | **6** | **57** |
| 2024/2025 | **2** | **7** | **61** |

***14. Училища с регламентирани дейности за обща подкрепа допълнително обучение по учебни предмети на учениците и брой ученици с осъществена подкрепа.***

С цел преодоляване на обучителни затруднения в трите общински училища е проведено **допълнително обучение по учебни предмети** при условията на Наредбата за приобщаващото образование, както следва:

→ **В СУ „Н. Й. Вапцаров“ с. Венец** за трите учебни години 2022/2023, 2023/2024 и 2024/2025 е предоставена обща подкрепа на 121 ученика средно годишно, във вид на консултации по различни учебни предмети, които се провеждат извън редовните учебни часове;

→ **В ОУ „Хр. Смирненски“ с. Ясенково** е предоставена обща подкрепа на 32 ученика от начален етап и на 26 ученика от прогимназиален етап във вид на консултации по различни учебни предмети, като консултациите се провеждат извън редовните учебни часове. Предоставена е обща подкрепа по чл. 27, ал. 2, т. 2 на 3- ма ученика във вид на консултации по различни учебни предмети. Обща подкрепа по чл. 27, ал. 2, т. 3 е предоставена на 8 ученика от начален етап и на 9 ученика от прогимназиален етап във вид на консултации по различни учебни предмети;

→ **В ОУ „П.Р.Славейков“ с. Изгрев** е предоставена обща подкрепа на 21 ученика средно годишно, във вид на консултации по различни учебни предмети, които се провеждат извън редовните учебни часове.

**Консултирането по учебни предмети** е достъпно за всички ученици и се провежда извън редовните учебни часове от учителите по предмети, ежеседмично в рамките на учебната година.

Организира се и се осъществява по график, утвърден от директора на училището за всеки учебен срок и се публикува на електронната страница на училището. Консултирането е още една възможност за подкрепа на учениците по учебните предмети.

***15. Предоставена подкрепа за кариерно ориентиране – разработени и приложени програми за кариерно ориентиране, включително от кариерните консултанти в ЦПЛР – ОДК „Анастас Стоянов“ – гр. Шумен.***

**Кариерното ориентиране** на учениците в училище включва взаимно допълващи се

дейности за информиране, диагностика, консултиране, посредничество и проследяване с оглед подпомагане на учениците за техния самостоятелен и осъзнат избор на образование и професия.Чрез кариерното ориентиране се осъществява връзка между училището и пазара на труда. През отчетния период кариерното ориентиране се осъществява в часовете на класа от класните ръководители, от кариерните консултанти от ЦПЛР – ОДК „Анастас Стоянов“ – гр. Шумен, по проект „Подкрепа за успех“ и КНСБ.

|  |  |  |  |  |
| --- | --- | --- | --- | --- |
| **Община** | **Брой училища** | **Обучаваща институция** | **Дейност** | **Брой ученици** |
| **Венец** | **1**  СУ с. Венец | КНСБ-Шумен  ЦПЛР – ОДК „Анастас Стоянов“ – гр. Шумен | Моето първо работно място  Дейности по кариерно ориентиране с ученици в прогимназиален етап по проект „Успех за теб”, които ще продължат и през следващите учебни години.Осъществени са **индивидуални и групови консултации** във връзка с **кариерното ориентиране и професионалното бъдеще на учениците.** | **56**  **30** |

В детските градини от учителите са проведени педагогически ситуации при които децата се запознават с различните професии.

***16. Училища и детски градини с организирани занимания по интереси през цялата учебна година на ниво образователна институция – от назначените в институцията педагогически специалисти.***

**Заниманията по интереси** стимулират развитието на личностни качества, социални и творчески умения и изяви на способностите в областта на науките, технологиите, изкуствата, спорта, глобалното, гражданското, здравното и интеркултурното образование, образованието за устойчиво развитие, както и за придобиване на умения за лидерство. В детските градини и в училищата са организирани следните занимания по интереси:

|  |  |  |  |  |  |  |
| --- | --- | --- | --- | --- | --- | --- |
| Община | Брой детски гради  ни | Брой деца | Брой групи/  Вид в ДГ | Брой училища | Брой ученици | Брой групи/вид в училище |
|  |
| Венец | **1** | **37** | **3-**дейности след осн. педагогич. ситуации-пеене, рисуване, драматизация. | **3** | **174** | **16** клубове - по пеене, музика, театрално изкуство, "Млад риболовец", "Сръчни ръце","Фолклор на етносите", спортни клубове. |

***17. Читалища.***

На територията на Община Венец са регистрирани и развиват читалищна дейност 9 Народни читалища в девет населени места на общината – в селата Венец, Борци, Ясенково, Осеновец, Изгрев, Черноглавци, Габрица, Капитан Петко и Боян. Читалищата по своята същност са най-старите и най-демократични организации за културно-просветна дейност в населените места с възможности за реализиране на инициативи, подкрепящи културния календар на местната общност и мероприятия за осмисляне на свободното време на младите хора.

Учениците от общинските училища и децата имат широк достъп до сравнително богатия книжен фонд на читалищните библиотеки и възможност за участие в различни инициативи и форми на любителското творчество – музикални, танцови, литературни и др. Читалищата разполагат с Интернет достъп и компютърна техника и предоставят на местната общност, децата и учениците комуникационни и информационни услуги.

Читалищата организират празници на местните традиции и обичаи, чествания на национални празници и бележити дати, при които целенасочено дават възможност за изява на децата и учениците от населените места.

През летните ваканционни месеци читалищата реализират инициативи за децата и учениците, като ателиета и работилници, изложби от рисунки, изложения на ръкоделия и ръчно изработени изделия от бита, литературни конкурси, походи до близки местности и различни спортни прояви.

***18. Детски градини и училища с подобрена спортна база, учители по физическо възпитание и спорт и брой деца и ученици, включени в спортни дейности и лечебна физкултура на различни нива – в образователната институция.***

Организираните **спортни дейности за децата и учениците,** състоянието на спортната база, осигуреността с учители по физическо възпитание и спорт и брой деца и ученици, включени в спортни дейности и лечебна физкултура на различни нива, е

както следва:.

*→* ***В СУ „Н. Й. Вапцаров“ с. Венец***през учебната 2024/2025 г. се извърши ремонт на двора на училището, в т. ч. и на спортната площадка по проект на Община Венец „Ремонт на покрива, въвеждане на мерки за енергийна ефективност и благоустрояване на дворното пространство.” Часовете по ФВС се провеждат от учител по ФВС на щат към училището, във функциониращ физкултурен салон, който се поддържа в добро състояние;

В спортни дейности са включени средно годишно за периода 245 ученици.

*→* ***В ОУ „Хр. Смирненски“ с. Ясенково***функционира физкултурен салон за провеждане на часовете по ФВС и други спортни дейности от учител по ФВС на щат към училището;

В спортни дейности са включени средно годишно за периода 57 ученици.

*→* ***В ОУ „П. Р. Славейков“ с. Изгрев***през настоящата учебна година не са извършени подобрения на спортната база. Часовете по ФВС се водят от учители, които не са специалисти по предмета. Брой ученици включени в спортни дейности 36;

→ Ежегодно се провеждат **междуучилищни състезания** по различни спортни дисциплини и приятелски футболни мачове.

*→* ***Лечебна физкултура* в общинските училища и детски градини** не се провежда и няма специалисти със съответната квалификация;

*→* ***В детскте градини* на Община Венец** заниманията по физическо възпитание и спорт се провеждат от 20 – те детски учители в групите със 136 деца средно годишно за периода. В детските градини има обособени спортни зали (занималните които не се използват като такива), където се провеждат различни спортни мероприятия.

Всички записани деца участват в ежедневни организирани физически активности и подвижни игри в занималните или на открито, съобразно възрастовите особености и метеорологичните условия.

***19. Спортни клубове.***

На територията на Община Венец са регистрирани и развиват спортна дейност 5 спортни клуба в населените места - с. Борци, с. Ясенково, с. Осеновец, с.Черноглавци и с. Боян. Спортните клубове разполагат с открити футболни стадиони, оборудвани със съблекални.

Традиционно спортните клубове участват в областното първенство по футбол за мъже – аматьори - „А” северна група.

Спортните клубове са инициатори и организатори на състезания по различни видове спорт с участието на ученици и младежи от населените места на Община Венец.

По проекти на Община Венец са изградени открити спортни площадки в общинския център Венец и с. Ясенково, които масово се използват за спортни мероприятия на открито със свободен достъп за всички желаещи.

Общинските училища в селата Венец и Ясенково разполагат със закрити физкултурни салони за провеждане на спортни дейности и оформени спортни игрища в дворовете на училищата.

Спортните клубове организират спортни прояви предимно с участието на ученици и деца с цел осмисляне на свободното им време и подпомагане физическото развитие на подрастващите.

***20. Обхванати деца в летни ваканционни програми и видове занимания.***

Организираните летни ваканционни програмии видове занимания в училищата и детските градини са както следва:

→**В СУ „Н. Й. Вапцаров“ с. Венец** през учебната 2022/2023 година са организирани две групови туристически пътувания с образователна, възпитателна, културно -развлекателна и опознавателна цел.

Първа група по маршрут с. Венец - гр. Велико Търново - с. Вонеща вода – гр. Трявна – с. Вонеща вода – гр. Велико Търново – гр. Търговище – с. Венец в периода 21.08.2023 г. - 25.08.2023 г. Включени са 30 ученици на възраст IV - XI клас, като голяма част от учениците са от социално - слаби семейства и ученици със значителни постижения по различните учебни предмети.

Втора група по маршрут с. Венец - гр. Калофер – гр. Хисаря – с. Старосел– гр. Пловдив – гр. Хисаря– гр. Карлово – с. Венец в периода 04.09.2023 г. - 08.09.2023 г. Включени са 30 ученици на възраст V – IX клас.

→ **В ОУ „Хр. Смирненски“ с. Ясенково** летните ваканционни програми се организират за ученици от начален етап в рамките на една седмица след приключване на учебната година. Те включват допълнителни занимания по български език и литература и математика, спортни занимания и походи в гората.

→ **В ОУ „П. Р. Славейков“ с. Изгрев** са проведени ваканционни дейности с учениците от 2-3 клас в периода от 03.06. до 13.06. 2025 г. и с учениците от 4 клас в периода от 17.06. до 27.06.2025 г. Ваканционната програма е под формата на занимания по интереси – подвижни, щафетни и спортно-подготвителни игри, футбол, народна топка, рисунка на асфалт и класна стая на открито. Проведени са в двора на училището.

→ **Летните програми в детските градини** включват подвижни игри и спорт на открито, танцови и музикални занимания, образователни игри, екологични дейности и социални упражнения, които подпомагат цялостното развитие на децата.

През лятото децата от ДГ посещават читалището в населеното място, където имат различни занимания, посещават спортния кът в двора на училището и детските кътове в селото, провеждат групови разходки до парка.

***21. Реализирани национални програми и проекти и резултати за образователно-възпитателния процес в училищата и детските градини.***

**В СУ „Н. Й. Вапцаров“ с. Венец:**

**1. НП „Оптимизиране на вътрешната структура на персонала“** *–* възстановени са средствата изплатени за обезщетения на пенсионирани и напуснали служители по чл. 222, ал.3 и чл.224 от КТ.

**2. НП „Заедно в изкуствата и спорта“** *–* създадени са 4 клуба:

В направление „Изкуства“ – 2 клуба - Клуб по пеене и музика, Клуб за театрално изкуство-драматизации;

В направление „Спорт“ – 2 клуба – Клуб по футбол и Клуб по волейбол.

**3. НП „Без свободен час“** *-* осигурени са средства за изплащане на възнаграждения за заместване на отсъстващи от работа учители и спомагане за провеждане на непрекъснат учебен процес.

**4. Проект „Успех за теб“ –** назначени са 2-ма медиатори, които спомагат за връзката деца-родители-учители. Създадени са групи за работа с изоставащи ученици, пропуснали част от учебния материал, поради отсъствия.

През учебна2024/2025 година по Проект „Успех за теб“ - Дейност 4: „Обща подкрепа за личностно развитие за достъп и трайно приобщаване на ученици в училищното образование” – създадени 10 групи.

**5.****НП „От връстници за връстници“ - 8-11 клас-**предотвратяване употребата на наркотични вещества и утвърждаване на здравословен начин на живот.

**6. НП „Осигуряване на съвременна, сигурна и достъпна образователна среда**“ – Модул 1. „Подобряване на условията за експериментална работа по природни науки в профилираната подготовка“ *–* ремонтирани са кабинетите по физика, химия, биология и здравно образование и оборудвани с апарати, уреди, макети.

**7. НП „България – образователни маршрути“** – Модул 1 „Образователни маршрути за училищата и страната“ - организирано групово туристическо пътуване с образователна, възпитателна, културно -развлекателна и опознавателна цел по маршрут с. Венец - гр. Велико Търново - с. Вонеща вода – гр. Трявна – с. Вонеща вода – гр. Велико Търново – гр. Търговище – с. Венец и по маршрут с. Венец - гр. Калофер – гр. Хисаря – с. Старосел– гр. Пловдив – гр. Хисаря– гр. Карлово – с. Венец.

**8. Проект „Равен достъп“** *–* благодарение на проекта не се допуска прекъсване на образователния процес и приобщаващото образоване в условията на кризи и се противодейства на риска от отпадане в ситуация на обучение от разстояние. Проведени са обучения на образователни медиатори и на родители, насочени към създаване на умения за работа с дигитални устройства и с електронни образователни платформи.

**9. НП „Заедно за всяко дете“ – Модул 1. „Подпомагане на екипите за обхват“ –** включени са родители/семейства в процеса на обхващане и включване на учениците в системата на образованието и бяха повишени възпитателния потенциал и здравна култура на семейството.

**10. НП „Профилактика и рехабилитация на педагогическите специалисти“ – Модул 2. “Рехабилитация на педагогическите специалисти“.**

### ****Резултати от реализираните национални програми и проекти (2022 – 2025 г.):****

**1. Подобрена учебна среда:**

Ремонтирани и оборудвани кабинети по физика, химия, биология и здравно образование с нова апаратура и макети, създавайки по-добри условия за експериментална работа.

**2. Сигурност на учебния процес:**

Чрез програмите „Без свободен час“ и „Оптимизиране на вътрешната структура на персонала“ се гарантира непрекъснат учебен процес и финансово обезпечение при напускане/пенсиониране на служители.

**3. Развитие на извънкласни дейности:**

Създадени са устойчиви клубове по изкуства и спорт (музика, изобразително изкуство, футбол, волейбол), обхващащи ученици от различни възрастови групи, които подпомагат личностното развитие, социализацията и ангажираността на учениците.

**4. Приобщаващо образование:**

Сформирани групи по интереси в направления: изкуства, технологии, дигитална креативност и природни науки, обхващащи десетки ученици всяка година.

Назначени образователни медиатори по проект „Успех за теб“, които съдействат за включване на ученици в риск и поддържат връзката с родители.

**5. Подобрена връзка със семейството и общността:**

Повишена ангажираност на родители в процеса по обхват на ученици и подобрена здравна култура на семействата по НП „Заедно за всяко дете“.

**6. Подкрепа на педагогическия персонал:**

Осигурена рехабилитация и превенция на професионалното прегаряне чрез участие в модул „Рехабилитация на педагогическите специалисти“.

**7. Превенция на рисково поведение:**

Чрез НП „От връстници за връстници“ се провеждат дейности за предотвратяване употребата на наркотични вещества и утвърждаване на здравословен начин на живот сред ученици от VIII до XI клас.

**8. Образователни маршрути:**

Проведени групови пътувания с културно-образователна цел, допринасящи за общата култура, сплотеността и мотивацията на учениците.

**В ОУ „Хр. Смирненски“ с. Ясенково:**

**Р**еализирани са следните национални програми и проекти:

**1. Проект „Равен достъп до образованието в условията на кризи “ –** по Дейност 2 са сформирани 2 групи и по Дейност 5 – 3 групи.

**2. Проект „Равен достъп до образованието в условията на кризи “ –** по Дейност 2 е сформирана 1 група, по Дейност 4 - 1 група и 2 групи по Дейност 5.

**3. Проект „Успех за теб“ -** сформирани са 8 групи.

**4. НП „Осигуряване на съвременна, сигурна и достъпна образователна среда“**, Модул „Съвременна среда за качествено обучение по хуманитарни науки, изкуства и спорта“ - създаден е кабинет по БЕЛ.

**5. НП „Заедно в изкуствата и спорта“** *–* създадена 1 група.

**6. НП „Осигуряване на съвременна, сигурна и достъпна образователна среда“,** Модул „Съвременна среда за качествено обучение по хуманитарни науки, изкуства и спорта“ - създаден е кабинет за занимания по интереси.

**7. НП „ Безопасност на движението по пътищата“** – създаден е кабинет по БДП с вътрешна площадка, като е изградена и външна площадка по БДП.

**В ОУ „П. Р. Славейков“ с. Изгрев:**

**1. По НП „ Без свободен час“ се осигуряват** средства за изплащане на възнаграждения за заместващи педагогически специалисти, за да се създадат условия за пълноценно провеждане на образователния процес, включително за намаляване броя на отсъствията на учениците по неуважителни причини.

**2. Проект „Успех за теб“- Дейност 4. „Допълнителни обучения за обща подкрепа за достъп и трайно приобщаване в училищното образование“.** При тези обучения учениците наваксват пропуски допуснати при овладяване на учебното съдържание по съответен учебен предмет. Обученията се провеждат в групи за подпомагане на учениците за постигане на очакваните резултати от обучението, определени с учебните програми за съответния клас по учебни предмети БЕЛ и математика.

**В детските градини на Община Венец** се реализират следните проекти:

**Проект за предоставяне на средства за физическа активност**, физическо възпитание, спорт и спортно туристическа дейност по реда на ПМС № 46/19. 03. 2020г.

Резултатите от реализацията на проекта са: подобряване на спортната база, по пълноценно провеждане на ситуациите по физическо възпитание и всички други физически дейности.

**Проект “Силен старт“** за по-добро усвояване на българския книжовен език.

**Програма Училищен плод и Програма Училищно мляко**.

**Проект „Обичам природата и аз участвам“ към ПУДООС**, Национална кампания „Чиста околна среда.“ Проектът допринася за повишаване на екологичната култура и навлизане на съвременните тенденции в сферата на опазване на околната среда в образователния и възпитателен процес в детската градина.

***22. Ученици, включени в олимпиади и състезания.***

**В СУ „Н. Й. Вапцаров“ с. Венец**

2022/2023 учебна година:

„Знам и мога” – 2 ученици;

Олимпиада по български език и литература – 15 ученици;

Олимпиада по история и цивилизации – 5 ученици;

Олимпиада по география и икономика – 11 ученици;

Олимпиада по гражданско образование – 3 ученици;

Олимпиада по биология и здравно образование – 6 ученици;

Олимпиада по химия и опазване на околната среда – 2 ученици.

2023/2024 учебна година:

„Знам и мога” – 5 ученици;

Олимпиада по български език и литература – 20 ученици;

Олимпиада по биология и здравно образование – 5 ученици;

Олимпиада по математика – 11 ученици;

Олимпиада по химия и опазване на околната среда – 5 ученици.

2024/2025 учебна година:

Олимпиада по български език и литература – 19 ученици;

Олимпиада по математика – 7 ученици;

Национално математическо състезание „Европейско Кенгуру” – 14 ученици;

VII- мо състезание по краснопис в Аулата на ШУ „Епископ Константин Преславски“

– 6 ученици от клас;

Конкурс „Без грешки на пътя“ – 7 ученици.

В ОУ „Хр. Смирненски“ с. Ясенково и ОУ „П. Р. Славейков“ с. Изгрев няма ученици включени в олимпиади и състезания.

***23. Училища и детски градини с дейности за подобряване на библиотечно-информационното осигуряване – формиране и обогатяване на библиотечни фондове, обновяване и оборудване на библиотеките.***

**В СУ „Н. Й. Вапцаров“ с. Венец** функционира училищна библиотека с назначен на щат библиотекар. През 2023-2024 учебна година в рамките на инициативата “Дари книга, спаси духовността”, благодарение на учители и ученици, училищната библиотека е обогатена с 66 дарени книги. През учебната 2024–2025 година в училищната библиотека са постъпили новозакупени книги по различни направления.

През учебната година в училищната библиотека се реализират различни инициативи като творчески работилници, интерактивни срещи, четения, мултимедийни презентации, представяне на нови автори и други тематични образователни събития

**В ОУ „Хр. Смирненски“ с. Ясенково** училищната библиотека е обогатена с нови книги, чрез участие в проекти**.**

**В ОУ „П. Р. Славейков“ с. Изгрев** няма самостоятелно обособена библиотека. В учителската стая и в класните стаи са оформени читателски кътове с колекция от книги, които са използват за подпомагане на учебния процес и за насърчаване на четенето и познанията в областта на литературата. Читателските кътове ежегодно се обогатяват с нови книги.

**В занималните на детските градини** в селата Венец, Борци и Ясенково има обособени библиотечни кътове с детски книги и енциклопедии. Те се обновяват ежегодно с нови книги и албуми с дарения от родителите или по проекти.

В детските градини в селата Осеновец, Изгрев и Черноглавци за нуждите на педагогическите специалисти и децата е наличен ресурсен шкаф, съдържащ методическа литература, образователни помагала и детски книги. Дейностите по обновяване и обогатяване на ресурсния шкаф се осъществяват в съответствие с нуждите на педагогическия екип и възрастовите особености на децата.

Фондът от детски книжки се обогатява с нови заглавия, които се осигуряват чрез закупуване и дарения.

***24. Училища и детски градини с осигурени медицински специалисти и здравни кабинети за ежедневна грижа за здравето и с осъществени дейности за здравословен начин на живот.***

|  |  |  |  |  |  |  |
| --- | --- | --- | --- | --- | --- | --- |
| **Община** | **Общ брой ДГ и училища** | **Брой медицински кабинети** | **Брой медицински лица** | **Брой деца с хронични заболявания** | **Брой деца без личен лекар** | **Брой и вид дейности** |
| **Венец** | **6/3** | **3** | **3,5 щ.бр.** | **4** | **0** | **170 здр. беседи** |

***25. Други институции в Община Венец, включително социални услуги в общността, работещи за здравето и социализирането на децата и учениците.***

|  |  |  |  |  |
| --- | --- | --- | --- | --- |
| Населено място | Вид социална услуга | Специалисти | Дейности | Брой обхванати |
| Център за обществена подкрепа с. Венец | | Комплекс от социални услуги за деца и възрастни хора, съгласно нормативните изисквания, с цел постигане на по високо качество на живот, социално включване и интеграция на уязвими рискови общности. | Директор – 1;  Социални работници – 2;  Педагог – 1;  Психолог – 1;  Технически сътрудник – 1. | **Услуги, предоставяни от ЦОП:**  Информиране и консултиране  Общностна работа  Застъпничество и посредничество  Терапия и рехабилитация  Обучение за придобиване на умения  **Работа в общността:**  Превенция от отпадане от училище;  Превенция отклоняващо се поведение;  Педагогическа подкрепа;  Психологическа подкрепа;  Подкрепа на малолетни майки за повишаване на родителски капацитет;  Попълване на образователни дефицити;  Групова работа с деца за изграждане на социални умения;  Работа с деца за изграждане на социални умения;  Работа с деца преживели насилие и свидетели на насилие;  Подкрепа на деца със здравословни проблеми;  Групова работа с деца и ученици; Изнасяне на беседи;Провеждане на кампании. | 9459494594595 945ср945945едно го945945дишно |

**Социални услуги в подкрепа на личностното развитие на децата и учениците.**

За предоставяне на социални услуги в подкрепа на личностното развитие на децата и учениците в Община Венец функционира Център за обществена подкрепа /ЦОП/ с.Венец.

**Център за обществена подкрепа с.Венец.**

**1. Цели и услуги в ЦОП – Венец.**

В Център за обществена подкрепа с.Венец се предоставя комплекс от социални услуги за деца и възрастни хора, съгласно нормативните изисквания, с цел постигане на по високо качество на живот, социално включване и интеграция на уязвими рискови общности.

Основните принципни цели на дейностите в ЦОП са:

**→** Превенция на изоставянето на деца и настаняването им в специализирани институции;

**→** Работа с деца, застрашени от отпадане от училище;

**→** Превенция на рисково и асоциално поведение на деца и младежи;

**→** Работа с деца и семейства, с цел предотвратяване на ранни бракове и ранни раждания основно при ромската общност;

**→** Подкрепа на деца с увреждания и техните семейства;

**→** Кризисна интирвенция на деца и лица, жертви на насилие, малтретиране и.др;

**→** Приемна грижа и осиновяване – обучение на кандидати за приемни родители, задължително условие за реализацията на приемната грижа и кандидати за осиновители;

**→** Подкрепа на родители за повишаване на родителския капацитет;

**→** Подкрепа на родителите на деца жертви на насилие;

**→** Обучение на кандидат осиновители;

**→** Обучение на приемни семейства за смяна на профил;

**→** Наблюдение на приемни семейства и включване в индивидуални и групови супер

визии;

**→** Изготвяне на индивидуална характеристика;

**→** Оценка на родителски капацитет и факторите на семейната среда;

**Услуги, предоставяни от ЦОП:**

**→** Информиране и консултиране;

**→** Общностна работа;

**→** Застъпничество и посредничество;

**→** Терапия и рехабилитация;

**→** Обучение за придобиване на умения.

**Работа в общността:**

**→** Превенция от отпадане от училище;

**→** Превенция отклоняващо се поведение;

**→** Педагогическа подкрепа;

**→** Психологическа подкрепа;

**→** Подкрепа на малолетни майки за повишаване на родителски капацитет;

**→** Попълване на образователни дефицити;

**→** Групова работа с деца за изграждане на социални умения;

**→** Работа с деца за изграждане на социални умения;

**→** Работа с деца преживели насилие и свидетели на насилие;

**→** Подкрепа на деца със здравословни проблеми.

**Териториален обхват.**

От социалните услуги Център за обществена подкрепа с.Венец се възползват деца и семейства от всички населени места на територията на **Община Венец и Община Хитрино.**

**Целеви групи.**

От социалните услуги на ЦОП с.Венец се възползват **деца и семейства** от населените места на община Венец и Хитрино.

**→** Деца в риск от 0 до 18 години;

**→** Семейства в риск;

**→** Кандидат – осиновители.

**Персонал на Центъра за обществена подкрепа с.Венец:**

**→** Директор – 1;

**→** Социални работници – 2 /двама/;

**→** Педагог – 1;

**→** Психолог – 1;

**→** Технически сътрудник – 1;

**Вид на общата подкрепа за личностно развитие на децата и учениците.**

**През периода 01. 09. 2024г. –01.09.2025г.** в различни организирани мероприятия от страна на ЦОП – с.Венец са взели участие общо **945** деца и ученици от Община Венец и Община Хитрино, по видове мероприятия, както следва:

**Групова работа с общо 22 деца;**

**→** Групова работа на тема: „Изработване на картички за 8-ми март” – с деца със специални образователни потребности от I до IV клас от СУ „Никола Й.Вапцаров”- с. Венец - общо 10 деца;

**→** Групова работа “Великденска работилница” - с деца със специални образователни потребности от I до IV клас от СУ „Никола Й.Вапцаров”- с. Венец - общо 12 деца;

**Беседи с общо 30 деца;**

**→** Беседа на тема: „Видове наркотици и последиците от тях” – с ученици от IX до XII клас от СУ „Никола Й.Вапцаров”- с. Венец - общо 30 деца;

**Проведени кампании с общо 893 деца.**

**→** Проведена кампания „Ранна превенция на рака на маточната шийка. Ваксината против човешки папиломен вирус”. - Реализира се на територията на НЧ “Г.С.Раковски” с.Ясенково като взеха участие родители на деца от V, VI и VII клас – общо 16 бр.;

**→** Проведена кампания „1-ви ноември Ден на народните будители” с деца от I до IVкл. От СУ “Н.Й.Вапцаров” с.Венец – общо 16 деца;

**→** Кампания на тема: “Превенци на ранно съжителство” – осъществена при мобилна социална работа на територията на община Венец – с. Черноглавци, с.Габрица, с.Изгрев, с.Ясенково с деца от 14 до 18г. – общо 49бр.;

**→** Кампания на тема: “ Животът е безценен. Превенция и предпазване от болестта ХИВ/СПИН ” **–** осъщестевна съвместно със здравен медиатор от община Венец като са обхванати ученици от XI и XII клас от СУ ” Н.Й.Вапцаров” с.Венец – общо 28бр.**;**

**→** Проведена кампания “152 години от обесването на Васил Левски” с ученици от V до VII клас от ОУ “Христо Смирненски” с. Ясенково – общо 22 бр. и ученици от V до VII клас от ОУ “П.Р.Славейков” с. Изгрев – общо 24бр.;

**→** Кампания „Раздаване на мартеници за Баба Марта”. - реализирана при мобилна социална работа на територията на община Венец като са обхванати 6 детски градини – общо 129бр.;

**→** Кампания на тема “Ден на розовата фланелка. Световен ден за борба с тормоза в училище” – реализирана на територията на училищата в община Венец – с ученици от V до VII клас от ОУ “П.Р.Славейков” с. Изгрев – общо 21бр., с ученици от V до VII клас от ОУ “Христо Смирненски” с.Ясенково – общо 23бр. , с ученици от X до XII клас от СУ “Н.Й.Вапцаров” с.Венец – общо 30бр.;

**→** Кампания “Изработване на мартенички за Баба Марта” - реализирана на територията на училищата в община Венец – с ученици от I до IV клас от ОУ “П.Р.Славейков” с. Изгрев – общо 9 бр., с ученици от I до IV клас от ОУ “Христо Смирненски” с.Ясенково – общо 25 бр. , с ученици от I до IV клас от СУ “Н.Й.Вапцаров” с.Венец – общо 58 бр.;

**→** Кампания “Шест лични хигиенни правила” - осъществена съвместно със здравен медиатор от община Венец, реализирана на територията на ДГ “Знаме на мира”с.Борци – общо 12бр.;

**→** “Информационна кампания за популяризиране на дейността на ЦОП” – реализира се на територията на селата от община Хитрино като за целта бяха осъществени срещи със семейства, кметове от селата и директори на детски градини;

**→** Информационна кампания на тема: “Опазване на околната среда и рециклиране” – осъществена съвместно със здравен медиатор от община Венец с деца от III до IV клас от СУ “Н.Й.Вапцаров” с.Венец – общо 27бр.;

**→** Кампания “1 юни ден на детето” – осъществена съвместно с Община Венец и МКБППМН като взеха участие ученици от I до IV клас от трите училища в общината и деца от 6-те детски градини на територията – общо 244 деца;

**→** Кампания на тема: “Превенция на тютюнопушене и употреба на алкохол и наркотични вещества” – реализирана при мобилна социална работа на територията на община Венец – с.Изгрев, с.Осеновец, с.Черноглавци, с.Габрица, с.Венец, с.Борци, с.Ясенково – общо 87 бр.;

**→** Кампания на тема: “Хигиена, първи цикъл” - осъществена съвместно със здравен медиатор от община Венец на територията на НЧ “Г.С.Раковски” с.Ясенково като са обхванати момичета от IV до VI клас – общо 11бр.;

**→** Кампания „Аз ще бъда ученик” – реализирана при мобилна социална работа на теритоията на с.Габрица, с.Черноглавци, с.Изгрев, с.Буновица, с.Борци, с.Ясенково, с.Венец, с.Капитан Петко. Посетени са домове на общо 21 деца, които през учебната 2025/2026 година следва да бъдат записани в първи клас;

**→** Проведена кампания „Да си ученик в 8-ми клас”- Реализира се чрез мобилна социална работа на територията на: с.Изгрев, с.Буновица, с.Борци, с.Ясенково, с.Черноглавци, с.Габрица, с.Дренци, с.Страхилица, като основната цел на кампанията бе превенция на отпадане от училище. Посетени са общо 41 деца

**Вход към услугите в ЦОП с.Венец.**

Насочване към ползване на услугите в ЦОП с.Венец на целевите групи става чрез:

Отдел „Закрила на детето „ в Дирекция „Социално подпомагане” Венец – издаване на направление за ползване на социална услуга в Център за обществена подкрепа с.Венец.

Други институции и организации – специализирани институции за деца , Местна комисия за борба с противообществените прояви на малолетни и непълнолетни /МКБППМН/, Полиция, Детска педагогическа стая, училища и детски гради и.др. Предоставянето на насочващи документи и информация става по пощата или при провеждане на среща между представител на институцията/организацията или по друг начин, договор между ЦОП и организацията.

Самозаявили се клиенти, които по собствена преценка са се насочили към Център за обществена подкрепа с.Венец – подават заявление до доставчика за ползване на конкретна услуга.

***26. Брой на децата и учениците с осигурено хранене и транспорт.***

**В СУ „Н. Й. Вапцаров“ с. Венец** за трите учебни години 2022/2023, 2023/2024 и 2024/2025 е осигурено хранене за 151 ученика средно годишно и осигурен транспорт за 195 ученика средно годишно.

**В ОУ „Хр. Смирненски“ с. Ясенково** за учениците от начален етап е осигурено сутрешно хранене. За всички желаещи ученици от I до VII клас е осигурено обедно хранене, във вид на кетъринг. В училището има 3-ма пътуващи ученици, за които е осигурен транспорт.

**В ОУ „П. Р. Славейков“ с. Изгрев** са осигурени безплатни закуски за 13 ученика от начален етап и обедно хранене за 28 ученика от прогимназиален етап.

В ОУ с. Изгрев няма пътуващи ученици.

**В детските градини** на общината е осигурено безплатно целодневно хранене за всички деца от 3 до 6 г., като средно годишният брой е 136 деца.

През същия период е осигурен безплатен транспорт за 24 деца средно годишно, тъй като пътуващи деца има само към двете средищни детски градини ДГ „Щастливо детство“ с. Венец и ДГ „Първи юни“ с. Осеновец и към ДГ „Щастливо детство“ с. Черноглавци. В останалите 3 детски градини няма пътуващи деца.

За пътуващите деца и ученици от населени места, в които няма детска градина и училище Община Венец осигурява безплатен транспорт към средищните училища и детски градини с 3 бр. собствени училищни автобуси и автобуси за специализиран превоз на външна фирма, с която общината има сключен договор.

***27. Осигурени общежития.***

На територията на Община Венец **няма** изградени и не функционират **ученически общежития.**

***28. Награждаването на учениците и децата с морални и материални награди.***

**Награждаването на учениците и децата с морални и материални награди.**в училищата и детските градини, се прилага като способ за стимулиране за високи постижения в образователната дейност и заниманията по интереси. Наградите са съобразно постиженията на децата и бюджетните възможности на институцията.

|  |  |  |  |
| --- | --- | --- | --- |
| **Община** | **Брой ДГ** | **Видове награди** | **Брой наградени деца** |
| **Венец** | **5** | Морални награди - аплодисменти, прегръдка, устна похвала **- 82**  Материални награди - дипломи, удостоверения, грамоти **- 58** | **82**  **58** |

|  |  |  |  |
| --- | --- | --- | --- |
| **Община** | **Брой училища** | **Видове награди** | **Брой ученици** |
| **Венец** | **3** | Материални награди – грамоти и предметни | **154** |

***29. Ученици с отпуснати стипендии по видове.***

Стипендиите са вид подкрепа за учениците и техните семейства за по-добро развитие и образование. През отчетния период са отпуснати стипендии на общо 97 ученици, съгласно долната таблица.

|  |  |  |
| --- | --- | --- |
| **Община** | **Брой училища/**  **ученици** | **Брой ученици по вид на стипендията** |
| **Венец**  СУ с. Венец | 2022/2023 - **1/37**  2023/2024 – **1/30**  2024/2025 – **1/30** | 1. По чл.4, ал.1 от ПМС 328 – 8 ученици 2. По чл.4, ал.1,т.2 от ПМС 328 – 11 ученици 3. По чл.4, ал.2 от ПМС 328 – 10 ученици   4. По чл.5, ал.1 , т.1 от ПМС 328 – 8 ученици  1. По чл.4, ал.1 от ПМС 328 – 7 ученици  2. По чл.4, ал.1,т.2 от ПМС 328 – 7 ученици  3. По чл.4, ал.2 от ПМС 328 – 9 ученици  4. По чл.5, ал.1 , т.1 от ПМС 328 – 7 ученици  1. По чл.4, ал.1 от ПМС 328 – 5 ученици  2. По чл.4, ал.1,т.2 от ПМС 328 – 10 ученици  3. По чл.4, ал.2 от ПМС 328 –9 ученици  4. По чл.5, ал.1 , т.1 от ПМС 328 – 6 ученици |

По Програма на мерките за закрила на деца с изявени дарби от държавни и общински училища, през периода 2022 – 2024 година в Община Венец не са отпуснати стипендии за закрила на деца с изявени дарби.

***30. Дейности за превенция на насилието и проблемното поведение, съгласно Механизъм за противодействие на тормоза и насилието в системата на предучилищното и училищното образование и Алгоритъм за прилагането му.***

|  |  |  |
| --- | --- | --- |
| **Община** | **Брой училища** | **Видове дейности** |
| **Венец**  2022/2023 уч. г.  2023/2024 уч. г.  2024/2025 уч. г. | **СУ с. Венец**  **СУ с. Венец**  **СУ с. Венец**  **ОУ с. Изгрев** | Обща подкрепа /ОП/ по чл. 45 от Наредбата за приобщаващото образование /НПО/ е предоставена на **38 ученици,** като **25 от тях са санкционирани** за агресивно поведение и тормоз.  Броят на учениците с ОП по чл. 45 от НПО намалява до **32**, а санкционираните за агресия и тормоз са **6.**  ОП по чл. 45 от НПО е предоставена на **25 ученици,** като само  **2-ма от тях са санкционирани** за агресивно поведение и тормоз.  Дейности:  √ Индивидуални и групови беседи с ученици, проявили агресия;  √ Срещи с родители, психолог и педагогически съветник;  √ Тематични часове на класа, посветени на емоционална интелигентност, разрешаване на конфликти и уважение;  √ Създаване на подкрепяща учебна среда и дейности за намаляване на стреса – музикални и арт ателиета, спортни инициативи, психологически игри.  Осъществени дейности за превенция на тормоза и насилието на ниво клас/група, както и за намаляване на стреса в учебна среда:  √ Проведени родителски срещи в началото на уч. година по класове за запознаване на родителите с Механизъма за противодействие на тормоза и насилието;  √ Изготвяне на график за дежурствата на учителите в училището;  √ Изработване на табла с общоучилищни правила по класове и по коридорите с превантивна цел.  √Проведена вътрешна квалификационна дейност за превенция на проявите на насилие и тормоз между ученици;  √ Отбелязване на Деня на розовата фанелка;  √ Изготвяне на табло по случай Деня на търпението. |

През отчетния период в детските градини на територията на Община Венец не са наблюдавани прояви на агресия сред децата в детските градини.

***31.******Извършена оценка на риска******от тормоз и насилие.***

В изпълнение на Механизъм за противодействие на тормоза и насилието в институциите в системата на предучилищното и училищното образование в училищата и детските градини е извършена оценка на риска от тормоз и насилие, както следва:

**В СУ „Н. Й. Вапцаров“ с. Венец:**

**→** В началото на учебната **2023-2024** година е направена „Оценка на риска от тормоз и насилие “ сред **198** ученици от I до XII клас;

**→** В началото на учебната **2024-2025** година е направена „Оценка на риска от тормоз и насилие “ сред **213** ученици от I до XII клас.

Изводи:

**→** Тормозът е реален и редовен проблем, дори ако не всички са засегнати пряко;

**→** Преобладава словесният тормоз, но физическият също е налице;

**→** Коридорите и тоалетните са критични точки – нужни са наблюдение и интервенции;

**→** Учениците търсят помощ от учители, приятели и по- рядко от родители;

**→** Наблюдателите мълчат, което засилва усещането за безнаказаност.

Допълнителни превантивни мерки:

**→** Провеждане на тематични родителски срещи;

**→** Използване посредник при разрешаване на конфликт - някой, който може да въздейства в положителна посока. Човек, който може да даде пример за децата от тази малцинствена общност;

**→** Партньорство с родителите;

**→** Обучителни дейности на класни ръководители в часа на класа и извън него;

**→** Учениците да си създадат съвместно правила на поведение;

-**→** Засилен контрол от страна на Ученическия съвет и използване на Етичния кодекс на Ученическия съвет за превенция на насилието и тормоза сред учениците;

**→** Мерки за подкрепа от страна на педагогическия съветник/ психолог;

**→** Подобряване физическата среда за учениците като се обогатява базата им за учене и им се дава възможност за изяви, дава им се възможност за проектни-базирани обучения, изнесени дейности, екипна работа, участие в различни мероприятия, участие в конкурси;

**→** Усилия за възпитане у децата на социални умения и нагласи, които да не допускат насилие във взаимоотношенията;

**→** Стартиране на училищна кампания „Не на мълчанието“ през учебната 2024/2025 г. и продължаване на кампанията и през 2025-2026 учебна година.

**В ОУ „Хр. Смирненски“ с. Ясенково:**

Не е извършвана „Оценка на риска от тормоз и насилие “.

**В ОУ „П. Р. Славейков“ с. Изгрев:**

В началото на учебната година **36** са анкетираните ученици и анализа от обобщените резултати е следният:

Формите на насилие и тормоз, които класните ръководители са идентифицирали от ежедневните случки и ситуации с учениците, от разговори с други педагогически специалисти са от първо ниво от типа на леко удряне, бутане, щипане, драскане, дърпане на коса, клюкарстване, обиждане, засрамване, подвикване, подигравки, нецензурни/неприлични коментари, измисляне на прякори.

Класните ръководители/учители са прекратили ситуацията и са успокоили всички участници. При необходимост са уведомени родителите чрез телефонни разговори или лични срещи на класния ръководител в допълнителния час на класа, а проявите са обсъдени между децата/учениците и съответния учител.

Тези форми не се налагат да бъдат регистрирани в Дневника за регистриране на тормоз и насилие в училище.

**В детските градини** на територията на Община Венец не са извършвани оценки на риска по отношение на деца, тъй като не са установени основания за прилагане на такава процедура. Брой деца с извършена оценка на риска - 0.

***32. Местната комисия за борба с противообществените прояви на малолетни и непълнолетни.***

През 2023 г. в Местната комисия за борба с противообществените прояви на малолетни и непълнолетни /МКБППМН/ са постъпили общо 7 броя преписки от Районна прокуратура-Шумен.

Преписките са за общо 13 малолетни и непълнолетни, една от които е препратена по компетентност, а по останалите 6 преписки са образувани възпитателни дела.

Първата преписка е за непристойни действия, грубо нарушаващи обществения ред и изразяващи явно неуважение към обществото, като извършителите на деянието са три малолетни момчета.

Втората преписка е за нанасяне на лека телесна повреда над пълнолетно лице, извършители на което са три непълнолетни момчета.

Третата преписка е за кражба извършено от малолетно момче. Четвъртата преписка е за нанасяне на удари над преподавател, като извършителят на деянието е едно малолетно момче. Петата преписка е за управление на мотопед без табели и нерегистриран по надлежния ред, като извършителят е непълнолетно момче. Шестата е за увреждане на чуждо движимо имущество, извършителите са две малолетни момчета и един непълнолетен.

Мерките, които Комисията наложи на малолетните и непълнолетните по повод извършените от тях противообществени прояви са:

„Предупреждение”; „Задължаване да участва в консултации, обучения и програми за преодоляване на отклоненията от поведението”; „Предупреждение за настаняване във възпитателно училище – интернат”; „Задължаване на непълнолетния да извърши определена работа в полза на обществото” .

През 2024 година са постъпили 6 преписки от Районна прокуратура гр. Шумен за общо 8 малолетни и непълнолетни лица. Една от преписките е за непълнолетно момче, като преписката е изпратена по компетентност на Районна прокуратура, тъй като момчето вече е навършило 18 години.

По останалите 5 преписки са образувани възпитателни дела. Първата преписка е за лека телесна повреда, извършителите на което са две непълнолетни момчета. Втората преписка е повреждане на чужда недвижима вещ, извършители на което са едно малолетно момче и едно непълнолетно момче. Третата преписка е за увреждане на имущество, извършител е малолетно момче. Четвъртата преписка е за сложена табела с регистрационен номер, предназначена за друго МПС, извършител на което е непълнолетно момче. Петата преписка е за държане в маловажен случай на наркотични вещества, извършител е непълнолетно момче.

Мерките, които Комисията наложи на малолетните и непълнолетните лица по повод извършените от тях противообществени прояви са: „Предупреждение”; „Задължаване да участва в консултации, обучения и програми за преодоляване на отклоненията от поведението”; „Поставяне под възпитателен надзор на родителите или на лицата, които ги заместват, със задължение за полагане на засилени грижи”.

***33.*** [***Регионален център за подкрепа на процеса на приобщаващото образование /РЦПППО/***](http://maps.google.bg/maps/ms?ie=UTF8&hl=bg&t=h&msa=0&msid=211201436998696165694.0004a06f1f601cab9907d&ll=43.262152,26.941406&spn=0.00561,0.012392&iwloc=0004a06f22fb218085976&source=embed) ***гр. Шумен***

Регионалният екип за подкрепа за личностно развитие на децата и учениците със

специални образователни потребности към РЦПППО – Шумен определя мобилни групи, които на място в детската градина или в училището извършват оценка и/или одобряване или неодобряване предоставянето на допълнителна подкрепа за личностно развитие на децата и учениците със специални образователни потребности; отлага по обективни причини от задължително обучение в I клас деца със специални образователни потребности след подадено заявление от родителя, когато здравословното състояние и/или индивидуалните потребности на детето не позволяват постъпване в I клас; приема заявления на родители за насочване на деца и ученици със специални образователни потребности за обучение в специални училища за ученици със сензорни увреждания; изготвя становища за насочването на ученици със специални образователни потребности, които ще получат удостоверение за VII клас и удостоверение за X клас, за продължаване на обучението им в профили и в специалности по професии, които са

съобразени с индивидуалните им потребности и здравословното им състояние.

***34. Проведени дейности и инициативи във връзка с образователната интеграция на деца и ученици от уязвими групи,*** *дейности от областта на* ***патриотичното и гражданското образование, естетическото, физическото, мултикултурното, здравното и екологичното възпитание.***

Възпитателната работа с децата и учениците е неизменна част от цялостния

образователен процес. Възпитанието се дефинира като процес на формиране на отношения – ценности, нагласи, мотиви, насочени към развитие на личността като индивидуалност и член на обществото. То е неразделно свързано с процеса на обучение, осъществяван от образователните институции, в контекста на индивидуалната и обществената значимост на образованието и е насочен към постигане на лични и обществени цели, удовлетворяване на потребности на индивида и обществото, както и със създаване на условия за всяко едно дете и ученик за реално и активно участие във всички дейности, свързани с неговото развитие. Развитието и формирането на ценности са в основата на възпитателната работа в образователните институции.

Успешното реализиране на възпитателната работа в образователните институции е в пряка зависимост от добронамереното, ползотворното, взаимопомагащото взаимодействие между детската градина и училището, от една страна, и семейната общност, от друга, в качеството им на основни социални структури, осъществяващи възпитателни функции. Поради факта, че детето е основен субект на взаимодействие и в семейството, и в образователните институции, и в други социални институции, е необходимо техните усилия да бъдат координирани и съгласувани, хармонични и балансирани по посока неговото благополучие.

Реализирането на възпитателната дейност в детската градина и в училището зависи основно от ангажираността на учителите и родителите в тази насока.

През периода на трите учебни години 2022/2023, 2023/2024 и 2024/2025 в училищата и детските градини са реализирани следните дейности и инициативи:

**В СУ „Н. Й. Вапцаров“ с. Венец:**

Дейности в областта на образователната интеграция:

**→** Проведени консултации за ученици, които имат затруднения с усвояването на учебния материал, включително такива от ромски произход, социално слаби семейства и други рискови групи;

**→** Организирани съвместни събития, празници и извънкласни дейности, които насърчават социализацията, общуването и взаимното уважение между учениците;

Дейности свързани с патриотичното и гражданското възпитание:

**→** Проведени чествания на национални празници, тематични уроци и инициативи, свързани с българската история, култура и традиции;

**→** Проведени дейности, които развиват чувството за отговорност, участие в обществения живот и спазване на граждански норми и ценности;

Дейности с мултикултурна насоченост:

**→** Проведени дейности, чрез които учениците се запознаят с културните обичаи и традиции на различни етноси;

**→** Проведени тематични часове на класа за обсъждане на въпроси, свързани с толерантността, уважението към различията и изграждането на взаимно разбирателство между учениците;

Дейности свързани със здравното възпитание:

**→** Проведени дискусии в часа на класа по теми насочени към здравословното хранене, личната хигиена, психичното здраве и превенцията на вредни навици;

Дейности с екологична насоченост:

**→** Реализирани инициативи за почистване на училищния двор, засаждане на растения, събиране на отпадъци за рециклиране и отбелязване на Деня на Земята и Деня на водата.

**В ОУ „Хр. Смирненски“ с. Ясенково**:

В часа на класа:

**→** Провеждат се дискусии на теми по етика, морал и отговорност; по превенция на агресията;

**→** Дискусии за здравословен начин на живот;

**→** Дискусии за гражданско образование и междуличностни отношения;

Клубни дейности за занимания по интереси;

Работа по проекти;

Отбелязване на празници:

**→** Ден на народните будители, Коледа и Нова година, Паметта на Васил Левски, Ден на майчиния език, Баба Марта, Трети март, Осми март и т.н.

Родителски срещи с възпитателна насоченост.

Провеждане на екскурзии с ученици;

Участие в конкурси.

***В ОУ „П. Р. Славейков“ с. Изгрев:***

Дейности, свързани с патриотичното и гражданското образование, естетическото физическото, мултикултурното, здравното и екологичното възпитание:

→ По случай Архангелова задушница учениците заедно с учителите и представители на Община Венец поднасят венци и цветя на паметника в селото, за да се почете паметта на всички загинали за свободата и независимостта на България;

→ Провеждане на тържество за Деня на народните будители с кратка програма и презентация за живота и делото на народните будители;

→ Честване Патронен празник на училището - тематичен рецитал за живота и делото на П. Р. Славейков с ученици от 1 до 7 клас и драматизация на приказката „Отплатата на Хитър Петър“ – 7 клас;

→ Подреждане на кулинарна изложба за Коледа;

→ Честване на Банго Васил – ромската Нова година чрез песни, танци и ритуала сурвакане;

→ Отбелязване на „Седмица на четенето”;

→ Отбелязване 152 години от обесването на Васил Левски с литературно-музикална програма и презентация, посветени на живота и делото на Апостола на свободата и изложба на рисунки;

→ Участие с песни, танци и стихотворения в общински празник „Ден на майчиния език“;

→ Честване на 3 март – Национален празник на България презентация и програма, свързана с героизма на загиналите за свободата на родината;

→ Честване Международен ден на космонавтиката и авиацията – рисунки, табло и презентация с кратка викторина;

→ Изложба на боядисани великденски яйца и рисунки, свързани с празника Великден;

→ Провеждане на тематична родителска среща по БДП на тема „Пази живота“ с представяне на презентация „Не можем да върнем времето назад“ и табло с рисунки на ученици;

→ Отбелязване Международен ден на земята – почистване на двора на училището и извън него;

→ Посещение на изложение по повод “Дни на отворени врати“, организирано от Централно военно окръжие, гр. Шумен в района на зала “Арена Шумен“, с учениците от VI и VII клас;

→ Отбелязваме Денят на славянската писменост, българската просвета и култура с литературно-музикална програма от учениците и презентация, посветена на живота и делото на Кирил и Методий и техните ученици;

→ Ден на детето – участие на учениците в общински празник за международния ден на детето;

→ Провеждане на учебна екскурзия с учениците до гр. Варна, Кранево, Балчик и Плиска;

→ Учениците от клуб „Сръчни ръце“ изработват картички, картини и предмети за украса посветени на различни празници и обичаи – Коледа, Великден, Осми март, Първа пролет, Баба Марта и др.

**В детските градини на територията на Община Венец:**

В детските градинисе провежда Допълнителен модул по БЕЛ – 2 ситуации седмично. През учебната 2024/2025г. децата са включени в Проект „Силен старт“ за допълнително обучение по БЕЛ.

Включени деца средно годишно – 136 деца.

Патриотично и гражданско възпитание

**→** Празнуване на национални и културни празници (3 март, 24 май, Коледа).

**→** Учебни игри и приказки с морал и граждански ценности.

**→** Малки проекти с помощта на децата – украса на детската градина по празници, грижа за общи пространства.

**→** Посещение на Държавния куклен театър в гр. Шумен. Постановки в детската градина от куклени театри.

**→** Организиране на посещение на музея на буквите в гр. Плиска.

Естетическо и физическо възпитание

**→** Рисуване, апликиране, моделиране и музикални занимания.

**→** Танци, гимнастика, подвижни игри и спортни състезания.

**→** Театрални представления и куклен театър.

**→** Изложби с творби на децата за родители и общността.

**→** Запознаване на децата с българския фолклор и развиване на двигателни умения.

**→** Обучение по народни танци.

### Мултикултурно възпитание

**→** Ден на международната култура – песни, игри и традиции от различни страни.

**→** Игри и приказки от различни култури.

**→** Малки етнически и кулинарни работилници (например приготвяне на хляб или сладкиши по традиции).

Здравно възпитание

**→** Игри и упражнения за хигиена (миене на ръце, четкане на зъби).

**→** Обучение чрез приказки и ролеви игри за безопасност и здравословно хранене.

**→** Подвижни игри на открито и закрито.

**→** Малки градински проекти за отглеждане на зеленчуци и билки.

**→** Запознаване на децата с принципите на здравословното хранене и избора на хранителни продукти.

**→** Възпитаване в здравно-хигиенни навици и култура на хранене.

**→** Обучение на децата за правилна хигиена и превенция на заболявания.

**→** Провеждане на закалителни процедури.

Екологично възпитание

**→** Засаждане на растения и грижа за детската градина.

**→** Игри и занимания на тема рециклиране и опазване на водата.

**→** Екологични проекти – почистване на двор или паркове в групата.

**→** Наблюдение на птици, насекоми и сезонни промени чрез експериментални игри.

***35. Записани и реинтегрирани деца и ученици в задължителна предучилищна и училищна възраст в резултат на дейностите по Механизма за обхват и включване на децата и учениците в образователната система.***

|  |  |  |  |  |
| --- | --- | --- | --- | --- |
| **Община** | **Брой записани деца** | **Брой реинтегрирани деца** | **Брой записани ученици** | **Брой реинтегрирани ученици** |
| **Венец** | **2** | **2** | **7** | **4** |

|  |  |  |  |  |
| --- | --- | --- | --- | --- |
| **Община** | **Брой училища** | **Видове санкции** | **Брой ученици** | **Резултати** |
| **Венец-общо за периода** | **3** | „Забележка”  „Предупреждение за преместване в друго училище”  „Отписване на ученик, непосещаващ уч-ще по неуважит. причини“ | **59**    **7**  **1** | Положителна промяна в поведението на учениците, по отношение спазване на училищните правила и намаляване броя на безпричинните отсъствия.  Отпадане на санкцията в края на учебната година, след като ученика няма последващо провинение.  Положителна промяна в поведението на учениците, по отношение спазване на училищните правила и намаляване броя на безпричинните отсъствия  Ученикът наново е записан в 1 клас. |

С оглед превенция на отпадането на учениците от училище по Механизма за съвместна работа на институциите по обхващане и включване в образователната система в училищата и детските градини се набляга на следните приоритети:

**→ Създаване на позитивна образователна среда** – училищна атмосфера на взаимопомощ и толерантност, комуникативност, взаимоотношения основани на взаимно уважение и признаване, градивни управленски инициативи и решения;

**→ Повишаване квалификацията на педагогическите специалисти**, по посока своевременното идентифициране на случаите на риск от отпадане или преждевременно напускане на училище, вземане на адекватни мерки за преодоляване;

**→ По-добра комуникация** /като срещи и разговори, споделени трудности, предложени решения и др./, както с учениците застрашени от отпадане, така и с техните родители;

**→ Повишаване на обхвата в целодневна организация** на учебния ден;

**→ Включване на децата и учениците** застрашени от отпадане в разнообразни извънкласни и извънучилищни дейности, които са интересни и привлекателни за тях;

**→ Включване на родителите** в съвместни училищни дейности с цел постигане на информираност, съпричастност и ангажираност с училищния живот на учениците;

***36. Осъществени дейности с родителите – информационни кампании за същността на ранното оценяване; за процедурите и документите при напускане на страната и завръщане от чужбина; за възможните разумни улеснения за децата със СОП при явяване на изпити от НВО и ДЗИ; подобряване на сътрудничеството с родителите чрез сключване на споразумение между институцията и родителите за сътрудничество.***

Педагогическите колективи в училищата и детските градини целенасочено провеждат дейности с участието на родителите с ясното съзнание, че сътрудничеството с родителите е предпоставка за постигане на успех в класната стая, успех в усвояването на знания и нравствени ценности, успех в постигането на целите на образователния процес. През периода на последните три учебни години в училищата и детските градини са проведени следните съвместни дейности:

**В СУ „Н. Й. Вапцаров“ с. Венец:**

Организирани информационни кампании за родителите:

**→** Със семействата на най-малките ученици са проведени срещи, на които е разяснена **същността на ранното оценяване**; разяснено е на родителите, че ранното оценяване не е изпит, а начин да се идентифицират силните страни и евентуални потребности на детето, за да може да му се осигури навременна подкрепа;

**→** Информиране на родителите за **процедурите при напускане на страната и завръщане от чужбина**; разясняване, че образованието на децата няма да бъде прекъснато и те лесно ще се интегрират отново в българската образователна система;

**→** Проведени родителски срещи за обсъждане на академичния напредък и училищните политики;

**→** Предоставяне на родителите **индивидуални консултации** за по-детайлно обсъждане на нуждите на тяхното дете;

**→** Предоставяше на информация на родителите за възможните **разумни улеснения за децата със СОП** при явяване на изпити от **НВО и ДЗИ,**  за да са подготвени родителите, ако такава нужда възникне в бъдеще.

**В ОУ „Хр. Смирненски“ с. Ясенково:**

**→** Предоставяне информация на родителитеза обучението и развитието на детето;

**→** Организиране на екипна среща с родителите с екипа по Механизма за обхват.

**В детските градини на Община Венец** са проведени следните дейности с родителите:

Информационни кампании

**→** Проведени срещи с родители относно **същността на ранното оценяване** на детското развитие – представяне на методики, цели и ползи за децата.

**→** Информационни сесии за **процедурите и необходимите документи при напускане на страната и завръщане от чужбина** – разясняване на правилата и отговорностите на родителите.

Сътрудничество и партньорство с родители

**→** Организирани общи родителски срещи, индивидуални консултации и работилници по теми за възпитанието и образованието.

**→** Подобряване на взаимодействието с родителите, чрез **сключване на споразумение между институцията и семейството**, насочено към активно сътрудничество и взаимна подкрепа.

**→** Включване на родители в организирани празници, инициативи и проекти на детската градина.

Работа с родителите през учебната година

→ Родителски срещи;

→ Ежедневни консултации;

→ Ежедневни разговори;

→ Запознаване с нормативни документи;

→ Подобряване на интериора и материалната база;

→ Включване на родителите в инициативите на групите;

→ Съвместни разходки до гората;

**→** Екскурзии до гр. Русе, гр. Варна, гр. Шумен, гр. Плиска;

**→** Изработване на предмети от природни материали, плодове и зеленчуци;;

**→** Съвместна подготовка за празници и участие в празници;

**→** Изработване на мартеници и подреждане на изложби;

**→** Участие в конкурс за изработване на мартеници и пана в гр. Шумен;

**→** Спортен празник;

**→** Поздрав за родителите за НГ и майките за 8 март;

**→** Прочети ми приказка;

**→** Други.

***37. Планирани и осъществени възпитателни дейности в училищата и детските градини.***

**В СУ „Н. Й. Вапцаров“ с. Венец:**

Планираните дейности са:

**→ Подобряване на образователните дейности** - интензивна подкрепа на ученици с обучителни затруднения; въвеждане на повече интерактивни методи за учене- работа в екип, игри, проекти; засилване на уменията за самоподготовка; провеждане на междупредметни връзки и практико-приложни задачи;

**→ Развитие на социални и емоционални умения**- провеждане на регулярни дискусии по теми като емоциална интелигентност, емпатия, уважение; работа с училищен психолог при нужда; интерактивни игри за сплотяване с класа;

**→ Разширяване на заниманията по интереси**- участие и организиране в повече училищни конкурси, мероприятия и открити уроци; тематични седмици/ Седмица на четенето и други/;

**→ Творчески и културни дейности**- развиване на потенциала на учениците с таланти, изготвяне на повече изложби и украси по различни поводи и празници; участие в регионални и национални конкурси;

**→ Устойчиви екологични и здравословни навици**- провеждане на повече екологични инициативи/ почистване, рециклиране, засаждане на цветя/; провеждане на здравни беседи, инициативи за здравословно хранене и активен начин на живот; насърчаване на хигиенни и безопасни навици в училищна среда;

**→ Участие на родители в училищния живот** - провеждане на открити уроци и работилници с родители; организиране на съвместни празници и дейности; подобряване на комуникацията и обратната връзка между учител- родител.

Осъществените дейности са:

**→ Образователни** - самоподготовка по учебните предмети /ежедневно изпълнение на домашни работи и затвърждаване на учебния материал/; подготовка за НВО/ допълнителни задачи и тестове/; четене с разбиране и правописни упражнения; работа по учебни проекти и презентации; допълнителни упражнения за преодоляване на затруднения в учебния материал;

**→ Възпитателни** - ролеви игри и игротератия в часовете по занимания по интереси; празнуване на национални и училищни празници, както и мироприятия от годишния училищен план; изработване на табла, рисунки, участия в конкурси;

**→ Спортни и двигателни** - игри на открито и спортни междукласови състезания; упражнения за разтоварване; занимания по интереси със спортен характер- футбол, народна топка, волейбол и други;

**→ Творчески** - рисуване, апликация, моделиране, работа по проекти и изложби, театрални игри и драматизации на приказки и разкази; музикални занимания- пеене, слушане на музика, изучаване на танци;

**→ Технологични и практични** - занимания с приложно изкуство- плетене, шиене, работа с природни и отпадъчни материали; участване в инициативи, свързани с околната среда и екопроекти;

**→ Четене и библиотечни дейности** - посещения в училищната и регионална библиотека, посещения в читалища и музеи; четене на книги, приказки, разкази и обсъждане на прочетенето; организиране на тематични и ежемесечни четения в училищната библиотека;

**→ Работа по проекти**, участия в изложби и конкурси; извънкласни занимания по интереси, съвместно с родители, участия в училищни екскурзии с учебна и възпитателна цел.

**В ОУ „Хр. Смирненски“ с. Ясенково**:

Възпитателните дейности в училището са насочени към цялостното развитие на личността на учениците – не само като знания, но и като социални, морални и граждански качества. Те се реализират както в учебния процес, така и чрез допълнителни инициативи и форми. Те са залегнали в Календарния план на училището, които са част от Годишния план на училището.

**→ В часа на класа се провеждат дискусии на теми** по етика, морал и отговорност; по превенция на агресия; здравословен начин на живот, гражданско образование и междуличностни отношения;

**→ Клубни дейности по занимания по интереси**;

**→ Работа по проекти;**

**→ Отбелязване на празници** - Ден на народните будители; Коледа и Нова година; Честване паметта на Васил Левски; Ден на майчиния език; Баба Марта; 3 март; 8 март и т.н.

**→ Родителски срещи с възпитателна насоченост**;

**→ Провеждане на екскурзии и участие в конкурси.**

**В ОУ „П. Р. Славейков“ с. Изгрев:**

Планирани и осъществени дейности са:

**→** Кулинарната изложба за Коледа:

**→** Тематична родителска среща по БДП за обсъждане на мерките в Оперативния план за действие по безопасност на движението по пътищата и трагичните инциденти  при деца и др.

Подробно описание на планираните и осъществени дейности е дадено към т. 34 от настоящия документ.

**В детските градини на Община Венец**:

В детските градини са планирани и проведени разнообразни възпитателни дейности, насочени към формиране на ценности, емоционална интелигентност, социални умения и екологична култура у децата. Основен акцент е поставен върху активното участие, празничната атмосфера и сътрудничеството между деца, учители и родители.

**Празници и тържества:**

**→** Есенни празници с изложби от природни материали и тематични игри.

**→** Коледни тържества с украса, песни, танци и драматизации.

**→** Баба Марта – изработване на мартеници и празнично украсяване.

**→** Осми март – изработване на подаръци за майките и кратка програма.

**→** Постановки от артисти от куклен театър гр. Шумен, гр. Търговище, гр. Варна,

Агенция „Лъки” - Шумен.

**→** Екскурзии съвместно с родителите.

**→** Тържествено изпращане на бъдещите първокласници.

**Тематични дни и инициативи:**

**→** Отбелязване на **Световния ден на водата** – разговори и дейности за опазване на

водните ресурси.

**→ Ден на Земята** – екологични дейности, почистване на двора, засаждане на растения.

**→ Световен ден на книгата и четенето** – четене на приказки, посещения на

библиотека.

→ Провеждане на **Ден по Безопасност на движението по пътищата (БДП)** – ролеви

игри, демонстрации.

→ **Състезание по БДП** – викторини и практически упражнения с участието на децата.

**Здравословен и активен начин на живот:**

**→** Провеждане на **спортни състезания** с щафетни игри и забавни дейности на открито.

**→** Тематични разговори за здравословно хранене и движение.

**Други дейности:**

**→ Празнуване на рождени дни** на децата в групата – поздравления и малки подаръци.

**→ Организиране на разходки** сред природата с образователна насоченост.

Всички дейности са съобразени с възрастовите особености на децата и учебно-възпитателните цели на групата. Чрез тях се насърчават инициативността, съпричастността и екипната работа в групата.

Възпитателният процес е насочен към формиране на нравствени качества у децата, на умения и навици за търсене и намиране на морален изход от различни житейски ситуации.

Дейността на педагозите е насочена към:

**→** Създаване на модели на поведение и отношение към обществото (в частност детската градина и семейството), изграждащи ценностната система на децата.

**→** Възпитаване на децата да възприемат естествено различията между хората, да ги уважават и зачитат, да развиват чувства и нагласи за взаимопомощ, проява на великодушие и толерантност.

***38. Логопедична работа и психологична обща подкрепа.***

Логопедичната работа и психологичната обща подкрепасе осъществявани от

логопеди, психолози и педагогически съветник в детските градини, училищата, Център за обществена подкрепа - Венец, Регионалния център за подкрепа на процеса на приобщаващото образование – Шумен.

**Логопедичната работа** се провежда в детските градини в селата Венец и Ясенково от специалист - логопед на щат към двете детски градини, където са формирани логопедични групи. Към СУ „Н. Й. Вапцаров“ с. Венец на щат е назначен логопед, психолог, педагогически съветник и ресурсен учител.

***39. Педагогически специалисти с квалификация за предоставяне на подкрепа за личностно развитие на децата и учениците.***

Потребността от квалификация на учителите в детските градини и в училищата за

предоставяне на подкрепа за личностно развитие се определя на ниво училище и детска градина, според индивидуалните потребности от подкрепа на децата и учениците. Квалификацията на педагогическите специалисти за преоставяне на обща и допълнителна подкрепа е от първостепенно значение за ефективността на обучението на децата и учениците.

Педагогическите специалисти с квалификация за предоставяне на подкрепа за личностно развитие на децата и учениците в Община Венец са следните:

**В СУ „Н. Й. Вапцаров“ с. Венец** – 4 педагогически специалисти - ресурсен учител, логопед, психолог и педагогически съветник, които притежават необходимата квалификация и са на щат към училището.

13 педагогически специалисти предоставят обща подкрепа за личностно развитие.

**В ОУ „Хр. Смирненски“ с. Ясенково** няма специалисти с квалификация за предоставяне на подкрепа за личностно развитие на учениците.

**В ОУ „П. Р. Славейков“ с. Изгрев** няма специалисти с квалификация за предоставяне на подкрепа за личностно развитие на учениците със СОП. Тя се предоставя от специалисти назначени към РЦПППО – Шумен.

**В детските градини** на територията на Община Венец 20 педагогически специалисти са преминали обучение и притежават квалификация за предоставяне на обща подкрепа за личностно развитие на децата.

***40. Предоставена допълнителна подкрепа за личностно развитие на децата и учениците в Община Венец.***

Допълнителна подкрепа за личностно развитие на децата и учениците в Община Венец се осигурява и предоставя от специалисти в РЦПППО – Шумен и от специалисти, назначени в училището.

**В СУ „Н. Й. Вапцаров“ с. Венец** няма предоставена допълнителна подкрепа за личностно развитие от специалистите в центровете за подкрепа за личностно развитие.

**В ОУ „Хр. Смирненски“ с. Ясенково** на 5 ученици със СОП е предоставена допълнителна подкрепа. Ресурсният учител, който работи с ученици със специални образователни потребности е назначен към РЦПППО гр. Шумен.

В **ОУ „П.Р.Славейков“ с. Изгрев** през учебната 2024/2025 г. на 6 ученика със СОП е предоставена допълнителна подкрепа-ресурсно подпомагане, осигурено от РЦПППО – Шумен.

**В 5 – те детски градини** на общината в селата Венец, Борци, Ясенково, Изгрев и Черноглавци няма деца, на които да е предоставена допълнителна подкрепа за личностно развитие.

**В** **ДГ „Първи юни“ с. Осеновец** през учебната 2023/2024 г. **е предоставена** допълнителна подкрепа за личностно развитие на 1 дете от специалисти на РЦПППО. Работата с детето започва през учебната 2023/2024 г. и продължава и през учебната 2024/2025 година. В предоставянето на допълнителна подкрепата участват ресурсен учител, психолог и логопед.

***41. Деца и ученици с изявени дарби, в риск и с хронични заболявания с предоставена допълнителна подкрепа за личностно развитие.***

**В СУ „Н. Й. Вапцаров“ с. Венец:**

**→** През учебната 2022/2023 година - общо по график за **Ресурсно подпомагане** са записани 15 ученици. По учебен график 3-ма от тях са на индивидуална форма на обучение, към **допълнителна** **подкрепа за личностно развитие**.

**→** През учебната 2023/2024 година - общо по график за **Ресурсно подпомагане** в началото са записани 13 ученика, които са на **допълнителна подкрепа**. По учебен график 4 от тях са на индивидуална форма на обучение, към **допълнителна** **подкрепа за личностно развитие**.

**→** През учебната 2024/2025 година - общо по график за **Ресурсно подпомагане** в началото са записани 13 ученика, които са на **допълнителна подкрепа.** По учебен график 4 от тях са на индивидуална форма на обучение, към **допълнителна** **подкрепа за личностно развитие**.

**В ОУ „Хр. Смирненски“ с. Ясенково** няма ученици с изявени дарби, в риск и с хронични заболявания с предоставена допълнителна подкрепа за личностно развитие.

**В ОУ „П. Р. Славейков“ с. Изгрев** няма ученици с изявени дарби, в риск и с хронични заболявания с предоставена допълнителна подкрепа за личностно развитие.

**В детските градини** на територията на Община Венец през периода 2022- 2024 годинаняма регистрирани деца с изявени дарби, в риск и с хронични заболявания с предоставена допълнителна подкрепа за личностно развитие.

***42.* SWOT *анализ.***

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| **•** Мрежа от детски градини, осигуряваща  възможност за достъп на всички деца от  територията на Община Венец;  **•** Достатъчен брой места и незапълнен  капацитет на детските градини;  **•** Въведена задължителна предучилищна  подготовка три години преди постъпване в I  клас;  **•** Извършена оптимизация на училищната  мрежа в съответствие с демографските  процеси;  **•** Въведена система на делегираните бюджети  в общинските училища;  **•** Децентрализация на правомощията на  разпоредители с бюджет;  **•** Финансиране, основано на единни разходни  стандартиза издръжка на дете и ученик с  делегирани бюджети във всички училища;  **•** Осигурено допълнително финансиране на  детските градини от бюджета на Община  Венец;  **•** Въведено безплатно посещение на  детските градини, без заплащане на такси  от родителите за децата от всички  възрастови групи;  **•** Реализиране на програми за енергийна  ефективност, спортни площадки и салони,  компютърни кабинети, училищно  оборудване и модернизация на  материалната база на училищата и детските  градини;  **•** Прилагане на Системи за финансово  управление и контрол;  **•** Добра система на организация, контрол и  отчетност на учебно-възпитателния процес  и административната дейност.  **•** Реализиране на проекти по Оперативните  програми на ЕС и други финансови  инструменти с участието на училищата и  детските градини за повишаване  квалификацията на учителите и  подобряване на материалната база;  **•** Осигуряване на достъп до образование:  - безплатен транспорт за всички подлежащи  на задължително обучение – деца и  ученици;  - безплатни познавателни книжки за  децата от всички възрастови групи, както и  безплатни учебници и учебни комплекти за  всички ученици от I до ХII клас;  **•** Финансово подпомагане със средства от  общинския бюджет на ученическото  столово хранене;  **•** Създаване на подкрепяща среда за децата и  учениците със СОП, чрез квалифицирани  специалисти от Ресурсен център – Шумен и  ресурсни учители назначени към  училищата;  **•** Реализиране на програми за допълнителна  работа с изоставащи ученици;  **•** Осигуреност с педагогически кадри за  обучение на децата и учениците;  **•** Родителско и гражданско участие в  управлението на образователния процес  чрез обществените съвети към училищата и  детските градини;  **•** Финансово подпомагане на абитуриентите  от социално – слаби семейства със средства  от общинския бюджет. | **•** Демографски проблеми, свързани със  спецификата на общината;  **•** Наличие на отделни случаи на деца, които за известно време спират да посещават ДГ и след това отново възстановяват посещенията си, поради честата смяна на местоживеенето от страна на родителите;  **•** Намаляванеброя на децата в детските  градини и сформиране на смесени по  възрастов състав групи;  **•** Финансов недостиг в училищата,  поради държавно финансиране по  единни разходни стандарти и брой  ученици;  **•** Намаляване броя на учениците в  общинските училища, което води до  сформиране на маломерни и слети  паралелки паралелки;  **•** Случаи на ученици в задължителна  училищна възраст отпаднали или  непосещаващи училище, поради смяна на  местоживеенето на семейството;  **•** Недостатъчно ефективни механизми за  реинтеграция в училище;  **•** В недостатъчна степен модернизирана  материална база в училищата и детските  градини;  **•** Слаба практическа насоченост на  училищното образование;  **•** Образователно – възпитателни подходи,  които не отчитат в достатъчна степен  индивидуалните потребности на детето и  учениците;  **•** Недостатъчно ефективни методи и  подходи за професионално ориентиране  на учениците;  **•** Липса на професионално образование на  територията на общината;  **•** Недостиг на специалисти за подкрепа на  процеса на приобщаващото образование;  **•** Липса на Център за подкрепа за  личностно развитие;  **•** Няма назначени във всички училища  специалисти на длъжности „педагогически  съветник” и „психолог”;  **•** Неправилно разпределени отговорности  между местните и централните органи на  властта, което прави невъзможен  ефективния контрол върху дейността на  образователните институции.  **•** Случаи на отпаднали ученици по  социални причини или поради трудности  с усвояването на учебното съдържание;  **•** Недостатъчни собствени приходи;  **•** Липса на единен подход между  образователните институции, НПО и  местната власт в подкрепа на  личностното развитие на децата и  учениците. |

|  |  |
| --- | --- |
| **ВЪЗМОЖНОСТИ** | **ЗАПЛАХИ** |
| **•** Държавна финансова подкрепа за  обхващане на децата в детските градини;  **•** Усъвършенстване на системата на  делегирани бюджети и на механизмите за  диференциране на единните разходни  стандарти;  **•** Възможност за делегиране на  административни и финансови правомощия  на директорите на общинските детски  градини;  **•** Повишаване привлекателността и  качеството на материалната база на  образователните институции, чрез участие в  проекти и програми;  **•** Разширяване на възможностите за  целодневна организация на обучението;  **•** Прилагане на мерки за осигуряване на  пълен обхват на подлежащите на  задължително обучение деца и ученици;  **•** Включване на учителите във форми за  квалификация за работа в мултикултурна  среда и работа с деца и ученици в риск от  отпадане;  **•** Развитие на приобщаващото образование за  децата и учениците със СОП и изграждане  на подкрепяща среда.  **•** Разкриване наЦентър за подкрепа за  личностно развитие;  •Назначаване във всички общински училища  специалисти на длъжност „педагогически  съветник” , „логопед” и „психолог”. | **•** Негативни демографски процеси;  **•** Случаи на деца и ученици, предимно от  уязвими малцинствени групи, които  поради социално-икономически и етно-  културни причини често отсъстват от  детска градина или училище;  **•** Наличие на деца и ученици със  затруднения в усвояването на учебния  материал, поради недостатъчно владеене  на български език;  **•** Наличие на млади хора с незавършено  средно образование;  **•** Непривлекателност на професионалното  образование и обучение;  **•** Слаб интерес от страна на бизнеса към  професионалното образование;  **•** Липса на точни прогнози и проучвания за  потребностите на пазара на труда от  определени професии. |

***43. Общи изводи от Анализа.***

Образованието е национален приоритет и право на всеки. Като процес включващ обучение, възпитание и социализация се реализира в съответствие с държавни политики и е ориентиран към удовлетворяване интересите и потребностите на деца, ученици, родители и обществото като цяло.

За Община Венец основните изводи от Анализа са следните:

**1.** След влизането в сила на ЗПУО и извършената оптимизация на училищната мрежа, системата на предучилищното и училищното образование в Община Венец включва: 6 детски градини и 3 неспециализирани училища, в т. ч. – 2 основни и 1 средно училище.

**2.** Община Венец има изградена и добре функционираща система за предучилищно и училищно образование, която към момента осигурява обща и допълнителна подкрепа за личностно развитие в детските градини и училищата.

**3.** В Община Венец съществуват условия за осъществяване на подкрепата за личностно развитие на децата и учениците от образователните институции съвместно с държавните и местните органи и структури и доставчиците на социални услуги.

**4.** В Община Венец няма създаден общински Център за подкрепа за личностно развитие съгласно чл.49, ал.1 от Закона за предучилищното и училищното образование.

**5.** Създадени са условия за сътрудничество и отношения на загриженост между всички участници в процеса на образование, като е необходимо по-активното включване в осигуряването на разнообразни дейности по подкрепа на личностно развитие и реализиране на по-дългосрочни съвместни инициативи съобразно индивидуалните потребности на децата и учениците.

6. Организирането и осигуряването на дейностите за подкрепа на личностното развитие на територията на Община Венец е процес, който подлежи на оптимизиране в съоветствие с разпоредбите на ЗПУО, с променящите се потребности на образователната система и налага координираност между всички участници в образователния процес и органи на управление на централно и местно ниво, с цел осигуряване на подходяща физическа, психологическа и социална среда за развиване на способностите и уменията на всяко дете и ученик.

При определяне приоритетите свързани с предучилищното и училищното образование Община Венец поставя като основна цел изграждането и поддържането на отворена и гъвкава ефективна система за функциониране и контрол, съгласно действащата нормативна уредба, чрез:

**→** гарантиране правото на всяко дете и ученик за достъп до образование;

**→** финансиране основано на единни разходни стандарти, съчетано с реализирането

на проекти и програми;

**→** интегрирана система и мерки за пълен обхват на децата и учениците;

**→** модернизиране материалната база на образователните институции, с цел

осигуряване безопасност на децата и учениците, както и стимулиране на интереса

им към максимална изява на способности и таланти;

**→** продължаване осъществяването на целодневна организация на учебния процес,

като възможност за по-пълен обхват и предотвратяване отпадане на учениците от

училище;

**→** създаване на подходяща подкрепяща среда за деца със СОП – достъпна

архитектурна среда, технически средства, специализирано оборудване,

дидактически материали, методики и специалисти;

**→** осигуряване на условия за удовлетворяване индивидуалните потребности и

интереси на децата и учениците, чрез диференцирани подходи и екипи от

висококвалифицирани специалисти;

**→** формиране на диалогична среда за активно участие на децата, учениците,

родителите и гражданите в процесите на подкрепа за личностно развитие в

системата на предучилищното и училищното образование.