**ОБЩИНА ВЕНЕЦ**

с. Венец, община Венец, област Шумен, ул. "Кирил и Методий", № 24

🕿 05343 / 21 – 91, факс: 05343 / 89 – 80



Web site:www.venets.bg; E – mail: [kmet@venets.bg](mailto:kmet@venets.bg)

ДО

ПРЕДСЕДАТЕЛЯ НА

ОБЩИНСКИ СЪВЕТ - ВЕНЕЦ

ДОКЛАДНА ЗАПИСКА

от Нехрибан Ахмедова – Кмет на Община Венец

ОТНОСНО: Приемане на Анализ на потребностите от подкрепа за личностно развитие на децата и учениците в Община Венец за периода 2022 - 2024 г.

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА СЪВЕТНИЦИ,

В изпълнение на чл. 196 от Закона за предучилищното и училищното образование със Заповед № РД-15-99/15.07.2025 г. областния управител на Област Шумен назначи междуведомствена работна група за разработване на Областна стратегия за подкрепа за личностно развитие на децата и учениците в Област Шумен за периода 2025 – 2027.

Областната стратегия за подкрепа за личностно развитие на децата и учениците включва описание на предизвикателствата, стратегическите цели и необходимите дейности в областта на подкрепата за личностно развитие и се разработва въз основа на Анализ на потребностите от подкрепа във всяка община на територията на областта.

Анализът на потребностите от подкрепа обхваща състоянието на образователната система в съответната община и възможностите на детските градини и училищата за реализиране на обща и допълнителна подкрепа за личностно развитие през предходните 2 учебни години.

Анализът отчита резултати на базата на информация от директорите на образователните институции, както и други институции заинтересовани по въпросите на приобщаващото образование. Представят се данни за кадровата осигуреност, данни за децата и учениците със специални образователни потребности, както и оценка състоянието на физическата и архитектурна среда в детските градини и училищата.

На основание чл. 21, ал. 2 от Закона за местното самоуправление и местната администрация и във връзка с чл. 196, ал.1 и ал.3 от Закона за предучилищното и училищното образование, предлагам Общинският съвет да приеме следното

РЕШЕНИЕ:

Общински съвет - Венец приема Анализ на потребностите от подкрепа за личностно развитие на децата и учениците в Община Венец за периода 2022 - 2024 г.

Приложение:

Анализ на потребностите от подкрепа за личностно развитие на децата и учениците в Община Венец за периода 2022 - 2024 г.

Вносител:.................

Нехрибан Ахмедова

Кмет на Община Венeц