

**ОБЩИНА ВЕНЕЦ**

с. Венец, община Венец, област Шумен, ул. "Кирил и Методий", № 24

🕿 05343 / 21 – 91, факс: 05343 / 89 – 80



Web site:www.venets.bg; E – mail: [kmet@venets.bg](mailto:kmet@venets.bg)

**ДО**

**ОБЩИНСКИ СЪВЕТ**

**ВЕНЕЦ**

**ДОКЛАДНА ЗАПИСКА**

**От Нехрибан Ахмедова- кмет на Община Венец**

**ОТНОСНО:** Отдаване под наем на земеделска земя с начин на трайно ползване – овощна градина от ОПФ, общинска собственост, чрез провеждане на публичен търг с тайно наддаване.

Уважаеми Господин Председател,

Дами и господа общински съветници,

Съгласно разпоредбата на чл. 24 а, ал. 5 отЗСПЗЗ отдаването под наем на земя от ОПФ се извършва чрез търг или конкурс. Въз основа на резултатите от проведения търг се сключва договор за наем.

В община Венец е постъпило заявление с вх. № 100- 143/ 05.09.2025 г. от Неджмидин Ахмед, с желание за наемане на поземлен имот с идентификатор 36155.27.5 в землището на с. Капитан Петко, общ. Венец, обл. Шумен.

Община Венец е собственик на подробно описания поземлен имот с АОС 2362/ 09.09.2025 г. – поземлен имот с идентификатор 36155.27.5 в землището на с. Капитан Петко, с площ от 44418 квадратни метра, с начин на трайно ползване – овощна градина.

Поземленият имот не е включен за отдаване под наем в Годишната програма за управление и разпореждане с имоти общинска собственост на Община Венец за 2025 година.

На основание чл. 21, ал.1, т. 8 и чл. 52, ал. 5, т. 2 от ЗМСМА, по реда на чл. 8, ал. 1 от ЗОС, чл. 24а, ал. 5 от ЗСПЗЗ и чл. 41, т. 3 от НПСУРОИ, предлагам Общински съвет с. Венец да приеме следното:

РЕШЕНИЕ:

1. Дава съгласие за включване на поземлен имот с идентификатор 36155.27.5 в землището на с. Капитан Петко, с площ от 44418 квадратни метра, с начин на трайно ползване – овощна градина в Раздел III А от Годишната програма за управление и разпореждане с имоти общинска собственост на Община Венец за 2025 година, приетата с Решение № 194 по протокол № 16 от 30.01.2025 г.
2. Дава съгласие за обявяване на публичен търг с тайно наддаване за отдаване под наем за гореописаният имот.
3. Определя началната тръжна цена за стопанска 2025/ 2026 година в размер на 70.00 лв. - (седемдесет лева) на декар.
4. Определя срок за отдаване под наем – до 5 /пет/ стопански години.
5. Постъпленията от наем на имота в размер на 30 % да се използват за изпълнение на дейности от местно значение в с. Капитан Петко.
6. Възлага на Кмета на общината да издаде заповед и сключи договор за наем на имота със спечелилия кандидат.
7. Възлага на Кмета на Община Венец след влизане в сила на решението да предприеме необходимите действия по изпълнението му.

**Вносител:**

**Нехрибан Ахмедова**

*Кмет на Община Венец*

Съгласувал,

Илхан Сали

*Заместник кмет на община Венец*

Съгласувал,

Нели Иванова

*Юрисконсулт на община Венец*

Изготвил,

Айджан Ниязи

*Главен специалист „УС“ при община Венец*