**О Б Щ И Н А В Е Н Е Ц**

с. Венец, община Венец, област Шумен, ул. "Кирил и Методий", № 24

тел.:05343/21–92, факс:05343/89-80



**Web site:www.venets.bg; E – mail:** [**obs\_vn@abv.bg**](mailto:obs_vn@abv.bg)**;**

**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ – ВЕНЕЦ**

**ДОКЛАДНА ЗАПИСКА**

**От Нехрибан Ахмедова – Кмет на Община Венец**

**ОТНОСНО:** Възмездно придобиване на собственост върху недвижими имоти в с. Венец.

**Уважаеми Господин Председател,**

**Дами и господа общински съветници,**

В община Венец е постъпила докладна записка № РД 90-00-70 от 10.09.2025 г. от Селятин Мехмед – отговорник за с. Венец с искане за придобиване на имоти с цел разширяване на съществуващият имот – Стопанско звено на Община Венец, находящ се в УПИ I – 136 , в кв. 16 по плана на с. Венец.

Посочени са имоти съседни на съществуващия, а именно:

Поземлен имот № 137 в кв. 16, с площ от 350 кв. м. по плана на с. Венец и УПИ XII – 138 в кв. 16, с площ от 850 кв. м. по плана на с. Венец, собственост на Силвия Севдалинова Исайева и Халиме Сеид Хасан, съгласно документ за собственост – Нотариален акт № 28 том 3 от 15.12.2005 г. вписан в СВ Шумен под вх. Рег. № 9425 акт 84 от 2005 г.

Собствениците на гореописаните имоти Силвия Исайева и Халиме Хасан са изразили съгласие да ги предоставят възмездно на Община Венец.

Смятам, че направеното искане е целесъобразно и общината има нужда от придобиването на тези имоти, тъй като съществуващия терен на автопарка е недостатъчен да побере цялата техника и автотранспорт собственост на община Венец.

Придобиването на цитираните имоти следва да стане по цена определена от лицензиран оценител. В изпълнение на разпоредбите на чл. 41, ал.2, във връзка с чл. 22, ал. 3 от ЗОС, от независим оценител на имоти е изготвена пазарна оценка на гореописаните имоти, както следва:

Поземлен имот № 137 в кв. 16, с площ от 350 кв. м. по плана на с. Венец, определена в размер на 3150 лв. и

УПИ XII – 138 в кв. 16, с площ от 850 кв. м. по плана на с. Венец, определена в размер на 7650 лв.

Данъчната оценка на имотите е в размер на:

* за поземлен имот № 137 в кв. 16, с площ от 350 кв. м. по плана на с. Венец - 654,70 лв., съгласно удостоверение за данъчна оценка № 7702000739 от 10.09.2025 г. издадена от отдел „Общински приходи“ при община Венец;
* за урегулиран поземлен имот XII – 138 в кв. 16, с площ от 350 кв. м. по плана на с. Венец - 1590,00 лв., съгласно удостоверение за данъчна оценка № 7702000738 от 10.09.2025 г. издадена от отдел „Общински приходи“ при община Венец;

Имотите не са включени за придобиване в Раздел III Г от Годишната програма за управление и разпореждане с имоти общинска собственост на Община Венец за 2025 година, приета с Решение № 194 по протокол 16 от 30.01.2025 г. на ОбС с. Венец.

На основание чл. 34, ал.1 и ал.2 от Закона за общинската собственост - Общината придобива право на собственост и ограничени вещни права чрез правна сделка. Възмездно придобиване на право на собственост или на ограничени вещни права върху имоти се извършва след решение на общинския съвет, по ред, определен в наредбата по чл. 8, ал. 2. Въз основа на решението на общинския съвет се сключва договор от кмета на общината.

Предвид гореизложеното и на основание чл.21, ал.1, т.8 и ал. 2 от ЗМСМА, във връзка с чл. 8, ал.9, т. 4 и чл. 34, ал. 1 и ал. 2 от ЗОС, чл. 7, чл. 8, т.1 от Наредба за реда за придобиване, стопанисване, управление и разпореждане с общинско имущество и чл.124 ал.2 и 3 от Закона за публичните финанси, предлагам Общински съвет с. Венец да вземе следното:

**РЕШЕНИЕ:**

1. Да се допълни приетата с Решение № 194 по протокол № 16 от 30.01.2025 г. Годишната програма за управление и разпореждане с имоти, общинска собственост през 2025 г., като в раздел III Г „Описание на имотите, които община Венец има намерение да придобие в собственост” се добавят следните имоти:

* Поземлен имот № 137 в кв. 16, с площ от 350 кв. м. по плана на с. Венец, общ. Венец, обл. Шумен и
* УПИ XII – 138 в кв. 16, с площ от 850 кв. м. по плана на с. Венец, общ. Венец, обл. Шумен.

1. Дава съгласието си община Венец възмездно да придобие правото на собственост, чрез покупко - продажба, на следните имоти, а именно:

* Поземлен имот № 137 в кв. 16, с площ от 350 кв. м. по плана на с. Венец, общ. Венец, обл. Шумен, за сумата от 3150,00 лв. -/три хиляди сто и петдесет лева/, съгласно предоставена оценка от лицензиран оценител.
* УПИ XII – 138 в кв. 16, с площ от 850 кв. м. по плана на с. Венец, общ. Венец, обл. Шумен, за сумата от 7650,00 лв.-/седем хиляди шестстотин и петдесет и лева/, съгласно предоставена оценка от лицензиран оценител.

1. Всички разходи по придобиването на гореописаните имоти са за сметка на купувача.
2. Цената на имотите да бъде заплатена на продавачите със средства от община Венец, които да се заделят от бюджета чрез актуализация на поименния списък на капиталовите разходи на община Венец, както следва:
3. Да се направи промяна в поименния списък за капиталови разходи на Община Венец за 2025 г. – Приложение № 7:
   1. В ***Дейност 619 „Други дейности по жил. строителство, благоустройството и регионалното развитие*** ” се добавят:

* „Придобиване на Поземлен имот № 137 в кв. 16, с площ от 350 кв. м. по плана на с. Венец, общ. Венец, обл. Шумен, за сумата от 3 244,50 лв. -/три хиляди двеста четиридесет четири лева и петдесет стотинки/, включваща продажната цена и 3% данък придобиване на имущество по възмезден начин.
* „Придобиване на УПИ XII – 138 в кв. 16, с площ от 850 кв. м. по плана на с. Венец, общ. Венец, обл. Шумен, за сумата от 7 879,50 лв.-/седем хиляди осемстотин седемдесет девет лева и петдесет стотинки/, включваща продажната цена и 3% данък придобиване на имущество по възмезден начин.
  1. Да се извърши прехвърляне на средства в размер на 11 124 лв. от плана на §4040 „*постъпления от продажба на земя*“ по плана на §54- 00 „*придобиване на земя*“ + 11 124 лв. на дейност 619 „Други дейности по жил. строителство, благоустройството и регионалното развитие ”.

2. ***УТВЪРЖДАВА* -**Актуализиран поименен списък за разпределението на плана на капиталовите разходи за 2025 г. към м. Септември 2025 г.

1. Възлага на кмета на общината да извърши всички действия по организацията и сключването на договор за покупко - продажба на имотите.

**Вносител:……………………….**

**/Нехрибан Ахмедова/**

***Кмет на Община Венец***

Съгласувал:……………………...

/Илхан Сали/

Зам. Кмет „УТСЕ“ при Община Венец

Съгласувал:………………………

/Хатидже Исуф/

Директор на д-я „ФСДУС“

Съгласувал:………………………

/Нели Иванова/

ст. юрисконсулт при Община Венец